hotchpotch/miracl-hf-unified huggingface dataset:
มนต์เพลงคาราบาว 25 ปี
มนต์เพลงคาราบาว 25 ปี เป็นอัลบั้มพิเศษที่รวบรวม 25 ศิลปินมาขับร้อง 26 เพลงของวงคาราบาว เพื่อฉลอง 25 ปีของวงคาราบาว แต่กลับไม่มีสมาชิกวงคาราบาวร่วมบันทึกเสียงด้วยเลยแม้แต่คนเดียว วางจำหน่ายในเดือนพฤษภาคม พ.ศ. 2550 แบ่งเป็น 2 ชุด จัดจำหน่ายโดย วอร์นเนอร์ มิวสิก ไทยแลนด์ และมีคอนเสิร์ตปิดอัลบั้ม คือ 25 ปี มนต์เพลงคาราบาว
ธีระพร แสงอะโน
ธีระพร แสงอะโน เกิดเมื่อ 3 พฤศจิกายน พ.ศ. 2505 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2527 ที่ลอสแอนเจลิส สหรัฐอเมริกา ในรุ่นฟลายเวท รอบแรก แพ้ เรดเซบ เรดเซโปสกี จากยูโกสลาเวีย ตกรอบ เมื่อ 31 กรกฎาคม พ.ศ. 2527 และเคยได้เหรียญทองรุ่นฟลายเวทในเอเชียนเกมส์ พ.ศ. 2525 ที่อินเดีย
ธีระพร ได้ขึ้นชกมวยสากลอาชีพเมื่อ 8 เมษายน พ.ศ. 2528 ในชื่อ บัวหลวง แสงอะโน ซึ่งเขาเป็นฝ่ายชนะคะแนน จอร์จ กาโน ไปที่กรุงเทพฯ จากนั้น ธีระพรขึ้นชกอีกเพียงครั้งเดียวเมื่อ 28 มีนาคม พ.ศ. 2533 ชนะคะแนน ทมิฬ ศิษย์สีหมอก ที่ เวทีราชดำเนิน แล้วก็แขวนนวมไป
พิมเสน
พิมเสน () เป็นสารประกอบอินทรีย์ชนิดไบไซคิก (มีสองวงแหวนในโครงสร้าง) และเป็นสารกลุ่มเทอร์พีน มีสูตรเคมีคือ CHO มีลักษณะเป็นเกล็ดสีขาวถึงไม่มีสี มีกลิ่นหอมฉุนคล้ายการบูร ติดไฟให้แสงจ้าและมีควันมาก ไม่มีเถ้า มีความถ่วงจำเพาะเท่ากับ 1.011
พิมเสนพบในพืชหลายชนิดเช่น หนาด ("Blumea balsamifera"), เปราะหอม ("Kaempferia galanga"), พืชวงศ์ยางนา (Dipterocarpaceae) และพืชสกุล "Artemisia" พิมเสนเป็นสารที่ถูกออกซิไดซ์กลายเป็นสารกลุ่มคีโตน (การบูร) ได้ง่ายมาก จึงมีชื่อเรียกในอดีตว่า Borneo camphor พิมเสนสามารถสังเคราะห์ได้จากปฏิกิริยารีดักชันระหว่างการบูรกับโซเดียมบอโรไฮไดรด์ (NaBH) ซึ่งจะได้พิมเสนในรูปไอโซบอร์เนออล (isoborneol)
พิมเสนมีสรรพคุณขับเหงื่อ ขับลม บำรุงหัวใจ แก้ลมวิงเวียนหน้ามืด ใช้ผสมในน้ำมันหอมระเหย และเป็นสารไล่แมลง อย่างไรก็ตามพิมเสนทำให้ระคายเคืองต่อดวงตา ผิวหนัง ระบบทางเดินหายใจและระบบทางเดินอาหาร
ช่องแคบสึงารุ
ช่องแคบสึงารุ () เป็นช่องแคบระหว่างเกาะฮนชูและเกาะฮกไกโด ทางตอนเหนือของประเทศญี่ปุ่น เชื่อมต่อกับทะเลญี่ปุ่นและมหาสมุทรแปซิฟิก เกาะใหญ่ทั้งสองแห่งเชื่อมต่อกันด้วยอุโมงค์เซกังที่ลอดอยู่ใต้ช่องแคบแห่งนี้ ซึ่งสร้างขึ้นในช่วงที่แคบที่สุดของช่องแคบซึ่งมีระยะทาง 19.5 กิโลเมตร โดยจุดที่ลุกที่สุดของช่องแคบนี้มีความลึก 200 เมตร และความลึกโดยทั่วไปของช่องแคบนี้คือ 140 เมตร
ในอดีตก่อนที่จะมีอุโมงค์เซกัง ผู้คนต้องอาศัยเรือเฟอร์รี่ในการข้ามช่องแคบแห่งนี้ และอุบัติเหตุครั้งร้ายแรงที่สุดก็คือการอัปปางของเรือเฟอร์รี่ "โทยะ มารุ" ในวันที่ 26 กันยายน พ.ศ. 2498 และมีผู้เสียชีวิตกว่า 1,172 คนในเหตุการณ์ครั้งนั้น
พลังแห่งจิตปัจจุบัน
พลังแห่งจิตปัจจุบัน: ทางสู่การตื่นรู้และเยียวยา () เป็นหนังสือประพันธ์โดยเอคาร์ต ทอเลอ เดิมตั้งใจให้เป็นคู่มือช่วยเหลือตนเองในชีวิตประจำวันและเน้นความสำคัญที่การอยู่กับช่วงเวลาปัจจุบันและเลี่ยงการคิดถึงอดีตหรืออนาคต
หนังสือตีพิมพ์ในปลายคริสต์ทศวรรษ 1990 ได้รับการแนะนำจากโอปราห์ วินฟรีย์ และได้รับการแปลทั้งหมด 33 ภาษา นับถึง ค.ศ. 2009 ประมาณกันว่าหนังสือขายได้ 3 ล้านเล่มในอเมริกาเหนือ
คอนเสิร์ตสายธารสู่อิสานเขียว
คอนเสิร์ตชีวิตสัมพันธ์ สายธารสู่อิสานเขียว หรือที่นิยมเรียกกันว่าคอนเสิร์ต เวลคัม ทู อิสานเขียว เป็นคอนเสิร์ตใหญ่ของวงคาราบาว จัดขึ้นเมื่อวันอาทิตย์ที่ 27 ธันวาคม พ.ศ. 2530 ณ สนามกีฬากองทัพบก ซึ่งคอนเสิร์ตนี้มีผู้ชมมากกว่า 100,000 คน และได้มีการถ่ายทอดสดทางสถานีโทรทัศน์สีกองทัพบกช่อง 7 อีกด้วย โดยรายได้จะนำไปมอบให้โครงการอิสานเขียวของกองทัพบก เพื่อแก้ปัญหาความแห้งแล้งในพื้นที่ภาคตะวันออกเฉียงเหนือ และในภายหลังได้มีการทำเทปออกมาวางจำหน่ายโดย อามีโก้ ด้วย ในปี พ.ศ. 2531
แต๋ว แว่วหวาน , ต้อย , วิชาญ อามีโก้ , ทบ.
และ ประชาชนทุก ๆ ท่านที่อุปการะ
รายได้หักค่าใช้จ่ายยกให้โครงการอีสานเขียว
บุญกุศลที่มี ยกให้กับพี่น้องชาวภาคอีสาน และ ผบ.ทบ.
ผู้ที่ไม่ให้ความร่วมมือ เพราะสูญเสียผลประโยชน์ส่วนตัว
โดยมิคำนึงถึงผลประโยชน์ส่วนรวม
กับพวกปากหมาชอบคุยนินทา และ ใส่ร้าย
พ่อมดมหัศจรรย์แห่งเมืองออซ
พ่อมดมหัศจรรย์แห่งเมืองออซ () เป็นนวนิยายอเมริกันสำหรับเด็ก ประพันธ์โดยแอล. แฟรงก์ บอม และวาดภาพโดยดับเบิลยู. ดับเบิลยู. เดนสโลว์ เดิมตีพิมพ์โดยบริษัทจอร์จ เอ็ม. ฮิลล์ คอมพานี ในชิคาโก ในวันที่ 17 พฤษภาคม ค.ศ. 1900 จากนั้นถูกพิมพ์ใหม่ในหลายโอกาสในชื่อ พ่อมดแห่งเมืองออซ () ซึ่งเป็นชื่อละครเวทีบรอดเวย์ใน ค.ศ. 1902 และภาพยนตร์มิวสิคัลดัดแปลงใน ค.ศ. 1939 ด้วย
เนื้อเรื่องบันทึกเกี่ยวกับการผจญภัยของเด็กผู้หญิงชาวนาชื่อโดโรธีในดินแดนแห่งออซ หลังจากเธอและสุนัขของเธอ โตโต ถูกพายุไซโคลนพัดออกจากบ้านที่รัฐแคนซัส นวนิยายเป็นหนึ่งในวรรณกรรมอเมริกันที่เป็นที่รู้จักมากที่สุด และได้รับการแปลในหลายภาษา ห้องสมุดคองเกรสขนานนามว่า "นิทานที่เป็นที่รักและดีที่สุดของอเมริกา" ความสำเร็จของหนังสือและฉบับดัดแปลงทำให้บอมเขียนหนังสือออซเพิ่มอีก 13 เล่ม เป็นเนื้อเรื่องต่อจากเล่มแรก
บอมอุทิศหนังสือเรื่องนี้ "แด่เพื่อนที่ดีและสหายของฉัน ภรรยาของฉันเอง" มอด เกจ บอม ในเดือนมกราคม ค.ศ. 1901 จอร์จ เอ็ม. ฮิลล์ คอมพานีพิมพ์ฉบับสมบูรณ์ฉบับแรกจำนวน 10,000 เล่ม และขายหมดอย่างรวดเร็ว "พ่อมดมหัศจรรย์แห่งเมืองออซ"ขายได้ 3 ล้านเล่มก่อนเป็นสาธารณสมบัติใน ค.ศ. 1956
ทะเลอาริอาเกะ
ทะเลอาริอาเกะ () เป็นส่วนของทะเลน้ำเค็ม ตั้งอยู่ตรงกลางระหว่างจังหวัดฟูกูโอกะ จังหวัดซางะ จังหวัดนางาซากิและจังหวัดคูมาโมโตะ ถือได้ว่าเป็นอ่าวที่ใหญ่ที่สุดของภาคคีวชู จุดที่ลึกที่สุดมีความลึก 50 เมตร พิสัยการขึ้นลงของกระแสน้ำ 4 เมตร ทะเลแห่งนี้เป็นแหล่งเกษตรกรรมใต้น้ำที่สำคัญ โดยปลูกสาหร่ายเป็นผลิตภัณฑ์หลัก นอกจากนี้ยังเป็นที่อยู่ของสัตว์น้ำหลากชนิดอาทิปลาตีน หอยปากกา และปูก้ามดาบ
ตลอดชายฝั่งของทะเลอาริอาเกะยังมีท่าเรือมากมาย อาทิ มิซูมิ ชิมาบาระ ไทระ นางาซุ คูมาโมโตะ มิอิเกะ และคูจินตสึ เป็นต้น
การใช้เส้นทางร่วมกัน
การใช้เส้นทางร่วมกัน ในโครงข่ายถนน คือ ถนนเส้นหนึ่งที่มีการกำหนดหมายเลขที่แตกต่างกันตั้งแต่สองสายขึ้นไป หรือการที่ทางหลวงใช้เขตทางร่วมกัน
การกำหนดหมายเลขทับซ้อนกัน ใช้ในบางประเทศ เมื่อเส้นทางเส้นนั้นจำเป็นต้องผ่านภูเขา หรือผ่านเมืองใหญ่ มักเป็นข้อได้เปรียบในการสร้างทางหลวงหลาย ๆ สายบนถนนเส้นเดียว ในบางประเทศ ถนนที่มีการใช้เส้นทางร่วมกันนั้นมักมีป้ายบอกหมายเลขเพียงสายทางเดียว ซึ่งสายทางที่ไม่ได้มีป้ายบอกนั้นจะหายไปเมื่อเริ่มมีการใช้เส้นทางร่วมกัน และจะเริ่มต้นใหม่เมื่อสิ้นสุดการใช้เส้นทางร่วมกัน
พาหะแรง
ในฟิสิกส์ของอนุภาค พาหะแรง () หรือพาหะของแรงคืออนุภาคที่สร้างแรงต่าง ๆ ระหว่างอนุภาคใด ๆ อนุภาคเหล่านี้เป็นกลุ่มก้อนของพลังงาน (ควอนตัม) ของชนิดที่เฉพาะของสนามฟิสิกส์ ทุก ๆ สายพันธ์ของอนุภาคมูลฐานมีสนามเฉพาะตัวหนึ่งชนิด ยกตัวอย่างเช่น มีหนึ่งสนามอิเล็กตรอนที่มีควอนตัมเป็นกลุ่มอิเล็กตรอน และหนึ่งสนามแม่เหล็กไฟฟ้าที่มีควอนตัมเป็นกลุ่มโฟตอน อนุภาคที่เป็นพาหะของแรงจะเป็นคนกลางเพื่อไกล่เกลี่ยระหว่างแรงพื้นฐานทั้งหลาย ซึ่งได้แก่ แรงแม่เหล็กไฟฟ้า, อันตรกิริยาอย่างเข้ม และ อันตรกิริยาอย่างอ่อน อนุภาคนั้นถูกเรียกว่า เกจโบซอน
บทความหลัก: ทวิภาคคลื่นกับอนุภาค ()
ในฟิสิกส์ของอนุภาค ทฤษฎีสนามควอนตัม เช่นแบบจำลองมาตรฐาน จะถูกใช้อธิบายธรรมชาติในแง่ของสนามฟิสิกส์ แต่ละสนามจะมีคำอธิบายประกอบเป็นชุดของอนุภาคแต่ละชนิด แรงที่เกิดระหว่างสองอนุภาคสามารถจะอธิบายได้ว่าเป็นการกระทำของสนามแรงที่สร้างขึ้นโดยอนุภาคหนึ่งกระทำบนอีกอนุภาคหนึ่ง หรือเป็นการแลกเปลี่ยนของอนุภาคพาหะของแรงเสมือนของสองอนุภาคนั้นกระทำต่อกัน อย่างใดอย่างหนึ่ง
พลังงานของคลื่นหนึ่งในสนามหนึ่ง (เช่นคลื่นแม่เหล็กไฟฟ้าในสนามแม่เหล็กไฟฟ้า) ถูกแปลงให้เป็นปริมาณ () และการกระตุ้นควอนตัม () ของสนามสามารถตีความได้ว่าเป็นอนุภาค แบบจำลองมาตรฐานประกอบด้วยอนุภาคดังต่อไปนี้ แต่ละอนุภาคในนั้นเป็นการกระตุ้นของสนามเฉพาะตัว:
นอกจากนี้ อนุภาคผสมเช่นมีซอนสามารถถูกอธิบายได้ว่าเป็นการกระตุ้นของสนามที่มีผล ()
แรงโน้มถ่วงไม่ได้เป็นส่วนหนึ่งของแบบจำลองมาตรฐาน แต่มันถูกพิจารณาว่าอาจจะมีอนุภาคที่เรียกว่าแกรวิตอน ซึ่งเกิดจากการกระตุ้นของคลื่นแรงโน้มถ่วง สถานะของอนุภาคนี้ยังคงไม่แน่นอน เพราะทฤษฎีที่ยังไม่สมบูรณ์และเพราะว่าปฏิสัมพันธ์ของหลายแกรวิตอน "ที่อยู่กันตามลำพัง" อาจจะอ่อนแอเกินไปที่จะถูกตรวจพบ
บทความหลัก: แรงสถิตและการแลกเปลี่ยนของอนุภาคเสมือน
เมื่ออนุภาคหนึ่งกระจายตัวออกจากอีกอนุภาคหนึ่ง มีการเปลี่ยนแปลงในวิถีของมัน มีสองวิธีที่จะคิดเกี่ยวกับกระบวนการนี้ ในภาพของสนาม เราจินตนาการว่าสนามที่ถูกสร้างขึ้นโดยอนุภาคหนึ่งได้ทำให้เกิดจากแรงอย่างหนึ่งขึ้นบนอีกอนุภาคหนึ่ง อีกแนวคิดหนึ่ง เราสามารถจินตนาการได้ว่าอนุภาคหนึ่งมีการปลดปล่อยอนุภาคเสมือนออกมาตัวหนึ่งซึ่งจะถูกดูดซึมโดยอีกตัวหนึ่ง อนุภาคเสมือนจะทำการถ่ายโอนโมเมนตัมจากอนุภาคหนึ่งไปยังอีกอนุภาคหนึ่ง มุมมองของอนุภาคแบบนี้จะเป็นประโยชน์เป็นพิเศษเมื่อมีจำนวนมากของการแก้ไขควอนตัมที่ซับซ้อนต่อการคำนวณเนื่องจากการแก้ไขเหล่านี้สามารถสร้างออกมาเป็นภาพในแผนภาพ Feynman ที่ประกอบด้วยอนุภาคเสมือนเพิ่มเติม
ธีรชา ไรวา
ธีรชา ไรวา เกิดวันที่ 1 ธันวาคม พ.ศ. 2540 เป็นนักร้อง และนักแสดงหญิงชาวไทย เป็นที่รู้จักจากผลงานเพลง "พ่อกลับบ้าน" ในอัลบั้ม "The Family" ในปี พ.ศ. 2547 ปัจจุบันกลับมามีชื่อเสียงอีกครั้งกับการแสดงละครซีรีส์เรื่อง ฮอร์โมนส์ วัยว้าวุ่น
ธีรชา ไรวา ชื่อเล่น เกี้ยมอี๋ ธีรชามีความสนใจในการร้องเพลงตั้งแต่เด็ก จึงได้มีผลงานเพลงภายใต้สังกัดจีเอ็มเอ็ม แกรมมี่ โดยออกอัลบั้มขณะมีอายุเพียง 7 ขวบ อัลบั้ม "The Family" ในปี พ.ศ. 2547 ร่วมกับศิลปินในค่ายจีเอ็มเอ็ม แกรมมี่ อาทิ ปั่น - ไพบูลย์เกียรติ เขียวแก้ว, แอม - เสาวลักษณ์ ลีละบุตร, ดาจิม, พลอย - ณัฐชา สวัสดิ์รักเกียรติ, พลพล พลกองเส็ง และ น้องพลับ - จุฑาภัทร เหล่าธรรมทัศน์ เป็นต้น โดยธีรชาได้ขับร้องเพลง "พ่อกลับบ้าน" ในขณะนั้นทำให้ธีรชาโด่งดังกับเพลงเป็นอย่างมาก
ในปี พ.ศ. 2556 ธีรชากลับมามีชื่อเสียงอีกครั้ง กับการแสดงละครซีรีส์เรื่อง "ฮอร์โมนส์ วัยว้าวุ่น" ในบทบาท กานต์ ซึ่งได้เล่นในฤดูกาลที่ 1 แล 2 หลังจากนั้นก็มีผลงานละครมากมาย ไม่ว่าจะเป็นละครซีรีส์เรื่อง "เพื่อนเฮี้ยน..โรงเรียนหลอน" ตอน คืนแหกกฏ และ "girl-friend เกิลเฟรนด์" ตอน หนีไปตามรัก เป็นต้น
ด้านการศึกษา ปัจจุบันกำลังศึกษาอยู่ที่วิทยาลัยนานาชาติ มหาวิทยาลัยมหิดล
ตอน คืนแหกกฏ
ฮหวิ่ญ อัญ
ฮหวิ่ญ อัญ () เป็นนักจักรยานชาวเวียดนาม เขาเข้าร่วมการแข่งขันกีฬาโอลิมปิกฤดูร้อน 1964 ในประเภทไทม์ไทรอัลประเภททีม
เจิว เฟื้อก หวิญ
เจิว เฟื้อก หวิญ () เป็นนักจักรยานชาวเวียดนาม เขาเข้าแข่งขันในรายการจักรยานทางไกลบุคคลชาย และประเภททีม ในกีฬาโอลิมปิกฤดูร้อน 1952
ลืว เกวิ่น
ลืว เกวิ่น () เป็นนักจักรยานชาวเวียดนาม เขาเข้าแข่งขันในรายการจักรยานทางไกลบุคคลชาย และประเภททีม ในกีฬาโอลิมปิกฤดูร้อน 1952
โง ถั่ญ เลียม
โง ถั่ญ เลียม () เป็นนักจักรยานชาวเวียดนาม เขาเข้าแข่งขันในรายการจักรยานทางไกลบุคคลชาย และประเภททีม ในกีฬาโอลิมปิกฤดูร้อน 1952
จูดทุ่งแสลงหลวง
จูดทุ่งแสลงหลวง () เป็นพืชในวงศ์กก กระจายพันธุ์ในอเมริกาเหนือและบางส่วนในอเมริกาใต้ ชอบขึ้นในที่ชื้น ทั้งทะเลสาบน้ำจืด และที่ลุ่มน้ำขัง เป็นพืชมีเหง้า อายุหลายปี ดอกช่อ
การกระเจิง
การกระเจิง () เป็นกระบวนการทางฟิสิกส์ทั่วไปอย่างหนึ่งที่บางรูปแบบของการฉายรังสี เช่น แสง เสียง หรืออนุภาคที่เคลื่อนที่ได้ ถูกบังคับให้เบี่ยงเบนไปจากวิถีทางตรงไปหนึ่งเส้นทางหรือมากกว่าหนึ่งเส้นทางเนื่องจากการไม่สม่ำเสมอ () ในตัวกลางที่พวกมันเดินทางผ่านไป ในการใช้งานทั่วไป การกระเจิงนี้รวมถึงการเบี่ยงเบนของรังสีที่สะท้อนจากมุมที่คาดการณ์ไว้ตามกฎของการสะท้อน การสะท้อนที่มีการกระเจิงมักจะถูกเรียกว่าการสะท้อนกระเจิงและการสะท้อนที่ไม่กระเจิงจะถูกเรียกว่าการสะท้อนเหมือนกระจก
การกระเจิงอาจเกิดจากการชนกันของอนุภาคกับอนุภาคอีกด้วย เช่น ระหว่างโมเลกุลด้วยกัน ระหว่างอะตอมด้วยกัน อิเล็กตรอนด้วยกัน โฟตอนด้วยกัน หรืออนุภาคอื่น ๆ ตัวอย่างเช่น การกระเจิงของรังสีคอสมิกโดยบรรยากาศชั้นบนของโลก การชนกันของอนุภาคภายในเครื่องเร่งอนุภาค การกระเจิงของอิเล็กตรอนโดยอะตอมของก๊าซในหลอดเรืองแสง การกระเจิงของนิวตรอนภายในเครื่องปฏิกรณ์นิวเคลียร์ เป็นต้น
มีหลายชนิดของการไม่สม่ำเสมอสามารถทำให้เกิดการกระเจิงได้ บางครั้งเราเรียกพวกมันว่าตัวทำให้กระเจิงหรือศูนย์การกระเจิง ซี่งมีจำนวนมากเกินกว่าจะทำรายการออกมา แต่ตัวอย่างเล็ก ๆ จะรวมถึงอนุภาคต่าง ๆ ฟองของน้ำ หยดน้ำ ความผันผวนของความหนาแน่นในของเหลว ความเป็นผลึกในของแข็งที่เป็นพหุผลึก (polycrystalline) ข้อบกพร่องในของแข็งที่เป็นผลึกเดี่ยว (monocrystalline) พื้นผิวที่ขรุขระ เซลล์ในสิ่งมีชีวิต และเส้นใยสิ่งทอในเสื้อผ้า ผลกระทบทั้งหลายของคุณสมบัติดังกล่าวบนเส้นทางของเกือบทุกชนิดของคลื่นหรืออนุภาคที่เคลื่อนที่ได้สามารถอธิบายได้ในกรอบของทฤษฎีการกระเจิง
บางสาขาวิชาที่การกระเจิงและทฤษฎีการกระเจิงมีความสำคัญ ได้แก่ การตรวจจับเรดาร์ การใช้คลื่นเสียงความถี่สูง (ultrasound) ทางการแพทย์ การตรวจสอบเวเฟอร์เซมิคอนดักเตอร์ การตรวจสอบกระบวนการพอลิเมอร์ การปูกระเบื้องอะคูสติก การสื่อสารในพื้นที่อิสระ และการสร้างภาพด้วยคอมพิวเตอร์ ทฤษฎีการกระเจิงของอนุภาคต่ออนุภาคก็มีความสำคัญในสาขาฟิสิกส์ของอนุภาค, ฟิสิกส์อะตอม โมเลกุล และทัศนศาสตร์, ฟิสิกส์นิวเคลียร์ และดาราศาสตร์ฟิสิกส์
เหงียน ดึ๊ก เหี่ยน
เหงียน ดึ๊ก เหี่ยน () เป็นนักจักรยานชาวเวียดนาม เขาเข้าแข่งขันในรายการจักรยานทางไกลบุคคลชาย และประเภททีม ในกีฬาโอลิมปิกฤดูร้อน 1952
หญ้าเปลือกกระเทียมหัวแมลงวัน
หญ้าเปลือกกระเทียมหัวแมลงวัน () เป็นพืชในวงศ์กก แพร่กระจายในพื้นที่ชื้นในทวีปอเมริกา เอเชีย แอฟริกา ออสเตรเลีย มาดากัสการ์ และเกะในมหาสมุทรแปซิฟิก เป็นพืชฤดูเดียว ดอกช่อ ผลแบบอะคีน มีเปลือกสีน้ำตาลอมม่วงหุ้ม
อาเลกซันโดรส นีโกโลปูโลส
อาเลกซันโดรส นีโกโลปูโลส (; 1875 — ?) เป็นนักกีฬายกน้ำหนักชาวกรีก เขาเข้าร่วมการแข่งขันกีฬาโอลิมปิกฤดูร้อน 1896 ที่เอเธนส์ ในขณะนั้นเขาเป็นนักเรียนแพทย์
เขาได้รับรางวัลเหรียญทองแดงจากการแข่งขันโอลิมปิกฤดูร้อน 1896 ในประเภทยกน้ำหนักมือเดียว โดยยกน้ำหนักรวมได้ 57.0 กิโลกรัม และ 40 กิโลกรัม
เอสซีเอช-48461
เอสซีเอช-48461 (SCH-48461) เป็นยาลดระดับไขมันในกระแสเลือดที่ออกฤทธิ์ยับยั้งการดูดซึมคอเลสเตอรอลที่ลำไส้เล็ก
ในช่วงแรกที่มีการค้นพบยาที่ออกฤทธิ์ยับยั้งที่ Niemann-Pick C1-like 1 (NPC1L1) ของบริษัทเชอริ่ง-พลาว (Schering-Plough) โดยเบอร์เน็ตและคณะได้ค้นพบว่าอนุพันธ์ที่มีโครงสร้างหลักเป็นสารกลุ่ม 2-อะเซทิไดโอน (2-azetidinone) นั้นมีฤทธิ์ในการยับยั้งการทำงานของ NPC1L1 ซึ่งทำหน้าที่เกี่ยวกับกระบวนการการดูดซึมคอเลสเตอรอลในลำไส้เล็ก ถึงแม้ในช่วงแรกของการประเมินทางชีวภาพของสารกลุ่มดังกล่าวจะเป็นการทดสอบในหลอดทดลองแต่ผลการทดลองก็แสดงให้เห็นได้อย่างชัดว่า สารดังกล่าวมีฤทธิ์เล็กน้อยในการยับยั้งการทำงานของเอนไซม์ที่ทำหน้าที่เปลี่ยนคอเรสเตอรอลที่มีมากเกินไปในกระแสเลือดให้กลายเป็นคอเลสเตอรอลเอสเทอร์ ซึ่งจะถูกทำไปเก็บสะสมไว้ตามส่วนต่างๆของร่างกายต่อไป โดยเอนไซม์ดังกล่าว คือ อะซีทิล-โคเอนไซม์ เอ: คอเลสเตอรอล อะซิทิลทรานเฟอเรส (acyl-coenzyme A:cholesterol acyltransferase; ACAT) โดยมีค่า IC ประมาณ 2–50 มิลลิโมลาร์ และผลการทดลองในสัตว์ทดลองพบว่า สารกลุ่มดังกล่าวยังมีฤทธิ์ยับยั้งเอนไซม์ ACAT ได้อย่างมีนัยสำคัญในการทดลองกับหนูทดลองที่ได้รับคอเลสเตอรอลเข้าสู่ร่างกาย (cholesterol-fed hamster; CFH) โดยสารต้นแบบตัวแรกของสารกลุ่ม 2-อะเซทิไดโอน  คือ เอสซีเอช-48461 มีค่า IC สำหรับการยับยั้งเอนไซม์ ACAT อยู่ที่ประมาณ 26 มิลลิโมลาร์ และมีค่า ED สำหรับการลดคอเลสเตอรอลเอสเทอร์ในหนูทดลองประมาณ 2.2 mpk
สองฟากฝั่ง
สองฟากฝั่ง คือสตูดิโออัลบั้ม ลำดับที่ 4 ของวงดอนผีบิน วงดนตรีแนวเดธเมทัล, สปีดเมทัล โดยเป็นอัลบั้มชุดแรกที่ทางวงออกกับค่ายเพลงใหญ่อย่างวอร์นเนอร์ มิวสิก ไทยแลนด์ แต่ยังคงโปรดิวซ์ผลงานด้วยตนเอง และยังคงความเป็นแทรชเมทัลทั้งทางด้านดนตรีและเนื้อหา
โดยอัลบั้มชุดนี้แม้จะเป็นอัลบั้มแนวสปีดเมทัล, เดธเมทัล แต่ก็มีเพลงบรรเลงที่แสดงถึงความสามารถทางดนตรีของสมาชิกในวงจนได้รับรางวัลสีสันอะวอร์ดส์สาขา เพลงบรรเลงยอดเยี่ยม ประจำปี พ.ศ. 2540 คือเพลง "Return To The Nature II"
สวัสดีประเทศไทย
สวัสดีประเทศไทย เป็นสตูดิโออัลบั้มชุดที่ 28 และชุดล่าสุดของวงคาราบาว วางจำหน่ายเมื่อวันที่ 7 พฤศจิกายน พ.ศ. 2556 ซึ่งวันนั้น วอร์นเนอร์ มิวสิก ไทยแลนด์ ได้จัดแถลงข่าวเปิดอัลบั้มด้วย มีเพลงทั้งสิ้น 11 เพลง อาทิ เพลงชื่อเดียวกับอัลบั้ม มีเนื้อหาเพื่อกระตุ้นจิตสำนึกคนไทยให้หันมองถึงสิ่งที่เกิดขึ้นในแผ่นดินไทย, "ใครวะแก๊แก่" บทเพลงเสียดสีที่เต็มไปด้วยอารมณ์ขันสนุก ๆ หยอกเย้ากับชีวิตที่เมื่อมีอายุมากขึ้น ความคะนองที่เคยมีกลับหดหาย แต่ก็ได้ภูมิปัญญาที่สั่งสมมาในแต่ละวันเวลาที่ผ่านไปมาแทน, "รักราดแกง" เพลงรักที่ชื่อเพลงเปรียบเปรยได้อย่างเห็นภาพชัด กับเรื่องราวชีวิตคู่ที่ไม่ราบรื่น ไม่สดใส แต่หากรู้จักเอาความรัก การให้อภัยมาคลุกเคล้า ความรักก็จะกลมกล่อม มีรสอร่อยเหมือนข้าวราดแกง, "วันพ่อ" ที่มีเนื้อหามองไปถึงชีวิตของพ่อของใครบางคน ที่ทำหน้าที่เพื่อสังคม ทำงานเก็บขยะ จนยากจะหาเวลาดูแลครอบครัวและลูก ๆ ถึงกับไม่มีเวลาไปร่วมงานวันพ่อที่โรงเรียนของลูกจัดขึ้น, "ซานตาน่าคาราบาว" ที่แต่งขึ้นเพื่อยกย่องศิลปินละตินร็อคระดับโลก คาร์ลอส ซานตานา ซึ่งวงคาราบาวถือเป็นต้นแบบ และชื่นชอบผลงานเพลงมายาวนาน โดยมีคอนเสิร์ตเปิดอัลบั้ม คือ กินลม ชมบาว ในวันที่ 9 พฤศจิกายน พ.ศ. 2556
โกฐขี้แมว
โกฐขี้แมว () อยู่ในวงศ์ Orobanchaceae ภาษาจีนกลางเรียกตี่หวาง ภาษาจีนแต้จิ๋วเรียกตี่อึ้ง เป็นไม้ล้มลุกอายุหลายปี มีขนปกคลุมทั่วทั้งต้น รากเป็นหัวใต้ดินอวบหนา รูปกระสวย เมื่อสดเป็นสีส้ม ใบออกที่โคนต้นเป็นกระจุก ดอกช่อออกตามซอกใบหรือปลายยอด เป็นพืชถิ่นเดียวในประเทศจีน ปัจจุบันมีปลูกเป็นการค้าในจีน ญี่ปุ่น และเกาหลี เพื่อนำรากมาทำยา 
รากสดเรียกเซียนตี่หวาง ใช้แก้ไข้ที่ทำให้คอแดง กระหายน้ำ ไอเป็นเลือด รากแห้งเรียกกานตี่หวาง () ใช้แก้ไข้ ไอเป็นเลือด เลือดออกจากมดลูก แก้ท้องผูก รากที่เคี่ยวกับเหล้าแล้วนำมาตากแห้งเรียกซู่ตี่หวาง หรือเสกตี่อึ้งในภาษาจีนแต้จิ๋ว ใช้แก้ปวดตะโพก ปวดเบา แก้ร้อนใน กระหายน้ำ แก้โลหิตจาง ประจำเดือนมากเกินไป สารออกฤทธิ์ส่วนใหญ่เป็นไกลโคไซต์ อิชิคอยด์
โกฐนษิณี
โกฐนษิณี () อยู่วงศ์ถั่ว เป็นไม้ล้มลุกอายุปีเดียว ลำต้นตรง มีขนละเอียดเล็กน้อย ใบเดี่ยว ผิวใบมีต่อมเป็นจุดสีดำ หูใบรูปเดี่ยว ดอกช่อ กลีบดอกสีฟ้าหรือสีเหลือง ผลเป็นฝัก ปลายเป็นติ่งสีออกดำ ไม่แตก กลีบเลี้ยงติดทน เมล็ดรูปไต สีน้ำตาลเข้ม กระจายพันธุ์ในแอฟริกาใต้ มีปลูกในอินเดียและจีน เมล็ดใช้เป็นยาแก้หอบหืด ท้องเสีย น้ำมันจากเมล็ดใช้ทารักษาโรคเรื้อนกวาง
โกฐสอเทศ
โกฐสอเทศ () เป็นพืชชนิดหนึ่งในวงศ์ Iridaceae มีถิ่นกำเนิดบริเวณทะเลเมดิเตอร์เรเนียน เป็นพืชขนาดเล็ก เหง้าขนาดใหญ่ ใบระยะแรกเป็นรูปดาบกว้าง เมื่ออายุมากขึ้น ปลายใบจะพับห้อยลง ดอกช่อ มีดอกย่อย 2-3 ดอก อยู่ในกาบ กลีบเลี้ยงสีม่วงเข้ม มีแต้มสีเหลือง กลีบดอกสีม่วงอ่อน ผลเป็นแบบแคบซูล มีหลายสายพันธุ์ สายพันธุ์ Florentina มีดอกสีขาว ขนาดใหญ่ และมีกลิ่นหอมมาก
เหง้าของพืชชนิดนี้อายุ 2-3 ปีใช้ทำยา โดยขุดขึ้นมาตากแดดให้แห้ง ใช้ทำยา พบมากในอิตาลีและโมร็อกโก ใช้เป็นส่วนประกอบในยาแก้ไอ ขับเสมหะ ในยุโรป ใช้หัวแห้งฝานเป็นแผ่น ร้อยเชือก ผูกคอเด็กเมื่อจะให้เด็กหย่านม ปัจจุบันใช้น้อยลง
การว่างงานในประเทศไทย
ประเทศไทยมีอัตราการว่างงานสูงมาก โดยอยู่ที่ 4.4 แสนคน ในปี 2561 แนวโน้มการว่างงานในประเทศไทยไม่เปลี่ยนไปมากวัฏจักรธุรกิจตามทฤษฎีเศรษฐศาสตร์ทั่วไป เพราะโครงสร้างสังคมของไทยทำให้ผู้ว่างงานหางานทำใหม่ได้โดยเร็ว ส่งผลให้คนไทยวัยทำงานกว่าครึ่งประเทศประกอบอาชีพที่ไม่มั่นคง (งานรับจ้างทั่วไปและการช่วยงานครอบครัวโดยไม่มีรายได้ตอบแทน) คนวัยทำงานกว่าร้อยละ 60 ประกอบอาชีพอย่างไม่เป็นทางการ ทำให้ผู้ที่มีงานทำเข้าไม่ถึงการให้บริการประกันสังคมและไม่ได้รับการคุ้มครองเท่าที่กฎหมายกำหนดไว้ อัตราการว่างงานที่ต่ำนี้ทำให้ตัวเลขดังกล่าวนำมาใช้วิเคราะห์ข้อมูลเชิงเศรษฐศาสตร์ของประเทศไม่ได้ เพราะปัญหาที่แท้จริงอยู่ที่การจ้างงานต่ำระดับ
สำนักข่าวบลูมเบิร์กรายงานว่าอัตราการว่างงานในไทยอยู่ที่ร้อยละ 0.56 ในปี 2558 ซึ่งสวนกระแสโลกที่เศรษฐกิจได้รับผลกระทบจากราคาน้ำมันดิบที่ต่ำลง วิกฤตเศรษฐกิจในยุโรป และการชะลอตัวของเศรษฐกิจจีน ข้อเท็จจริงฟังได้ว่าอัตราการว่างงานในไทยที่ต่ำนี้เกิดได้จากหลายสาเหตุ อนึ่ง ประเทศไทยมีระบบประกันสังคมที่ไม่เข้มแข็งและน้อยคนจะสามารถเข้าถึงการประกันการว่างงาน ทำให้ผู้ทำงานไม่สามารถจะทิ้งระยะห่างหลังจากตกงานได้นาน ประเทศไทยยังเป็นสังคมเกษตรกรรม ทำให้ผู้ที่ตกงานในเขตเมืองสามารถเลือกกลับไปทำไร่ทำนาได้โดยง่าย โดยผู้ประกอบอาชีพเกษตรกรรมนี้มีมากถึงร้อยละ 40 ของแรงงาน นอกจากนี้ ประเทศไทยมีอัตราการเจริญพันธุ์ที่ต่ำมาก ทำให้มีคนรุ่นใหม่เข้ามาเริ่มทำให้ไม่มากในแต่ละปี แต่มีผู้เกษียณอายุมากขึ้นเรื่อย ๆ ส่งผลให้มีแรงงานไม่เพียงพอและอัตราการว่างงานต่ำลงโดยธรรมดา
ในปี 2561 สำนักข่าวบลูมเบิร์กจัดให้ประเทศไทยเป็นประเทศที่มีดัชนีความทุกข์ยาก (misery index) ต่ำสุดในโลกเป็นปีที่ 4 ติดต่อกัน โดยนำตัวเลขอัตราว่างงาน 1.3% ของไทยในปี 2560 ที่ธนาคารแห่งประเทศไทยรายงานไปพิจารณาอย่างไรก็ตาม ในเดือน มิถุนายน พ.ศ. 2561 ผู้ประกันตนว่างงาน 165,310 คน สูงสุดในรอบ 4 ปีครึ่ง ตั้งแต่ มกราคม พ.ศ. 2557 รัฐบาลในขณะนั้นยังประสบความล้มเหลวที่จะทำให้ประเทศไทยได้รับใบเขียวจากคณะกรรมาธิการยุโรป แม้ว่ารัฐบาลในขณะนั้น จัดตั้ง ศูนย์บัญชาการการแก้ไขปัญหาการทำประมงผิดกฎหมาย แล้วก็ตาม สหภาพยุโรป ยังระบุว่าประเทศไทย ไม่ให้ความร่วมมือกับต่างประเทศในการจัดการทำประมงแบบ IUU ซึ่งมาตรฐานส่วนหนึ่งคลอบคลุมถึงการจ้างงานที่ผิดกฎหมายประเทศไทย นาย ภูเบศ จันทนิมิ ประธานสมาคมประมง กล่าวยอมรับว่า “เรื่องนี้ ผมกล้ารับประกันว่าจะไม่ได้ใบเขียว แค่เราถูกคงที่ใบเหลืองก็พอแล้ว"
โครงการวิจัยการทำงานต่ำระดับในไทยปี 2547 พบว่าคนไทยทำงานไม่เต็มเวลาเป็นจำนวนมาก อีกทั้งยังทำงานต่ำระดับทั้งในด้านรายได้ เวลา และการศึกษา ผลวิจัยพบว่าผู้ที่ทำงานต่ำระดับมากที่สุดประกอบด้วยผู้ประกอบอาชีพรับจ้างทั่วไป ช่วยงานครอบครัว หรือผู้ที่ประกอบธุรกิจเอง ส่วนผู้ที่ทำงานต่ำระดับทางการศึกษาส่วนใหญ่เป็นผู้มีรายได้ดีและประกอบอาชีพที่มีผลตอบแทนดี
โดดเดี่ยวด้วยกัน
"โดดเดี่ยวด้วยกัน" เป็นซิงเกิลของวงดนตรีเก็ทสึโนวา ร่วมกับ แพรวา Yellow fang ประพันธ์เนื้อร้อง-แต่งทำนองโดย ปณต คุณประเสริฐ และเรียบเรียงโดย ปณต คุณประเสริฐ,คชภัค ผลธนโชติ,อนันต์ ดาบเพ็ชรธิกรณ์ ออกจำหน่ายในวันที่ 14 สิงหาคม พ.ศ. 2558
มิวสิควิดีโอนี้ เผยแพร่ครั้งแรกในวันที่ 14 สิงหาคม พ.ศ. 2558 เวลา 20:00 น. กำกับโดย อั๋น-ประพัฒน์ คูศิริวานิชกร เนื้อหามิวสิควิดีโอพูดถึงคนสองคนที่ต่างคนต่างอยู่คนเดียว โดยในเอ็มวีนี้ จะแสดงให้เห็นถึงความสัมพันธ์ที่ไม่สัมพันธ์กันของสองคนนี้ สะท้อนคนในยุคนี้ที่เห็นได้จากในโซเชี่ยลมักจะมีกระทู้เกี่ยวกับ คนที่อยู่โดดเดี่ยวเยอะมาก
ในปี พ.ศ. 2559 เพลง "โดดเดี่ยวด้วยกัน" ได้ถูกรวมอยู่ในอัลบั้มของ GETSUNOVA - THE FIRST ALBUM
เพลง "โดดเดี่ยวด้วยกัน" ได้อันดับสูงสุด 21 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันอาทิตย์ที่ 13 กันยายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล
ซีอาแซนทิน
ซีอาแซนทิน () เป็นสารกลุ่มแคโรทีนอยด์และแซนโทฟิลล์ที่พบในธรรมชาติ พบมากที่ใบพืชโดยทำหน้าที่ปรับพลังงานแสงและเป็นสารระงับพลังงานส่วนเกินจากการสังเคราะห์ด้วยแสง (non-photochemical quenching) สัตว์รับซีอาแซนทินจากการรับประทานพืช
คำว่า "zeaxanthin" มาจากชื่อวิทยาศาสตร์ของข้าวโพด ("Zea mays") และคำในภาษากรีก ξανθός (xanthos) ที่แปลว่าเหลือง ซีอาแซนทินมีสูตรเคมีคือ CHO เช่นเดียวกับลูทีน แต่ต่างกันตรงตำแหน่งพันธะคู่ของวงแหวนสุดท้าย ทำให้ลูทีนมีตำแหน่งไครัล 3 ตำแหน่ง ในขณะที่ซีอาแซนทินมี 2 ตำแหน่ง
ซีอาแซนทินและลูทีนเป็นสารแคโรทีนอยด์สองชนิดที่พบมากในจอตา โดยซีอาแซนทินพบมากที่ส่วน macula ส่วนลูทีนพบมากที่ขอบจอตา ซีอาแซนทินช่วยกรองแสงและเป็นสารต้านอนุมูลอิสระ ช่วยลดโอกาสการเกิดจอตาเสื่อมและต้อกระจก แหล่งที่พบซีอาแซนทินมากคือสาหร่าย "Spirulina" จึงนิยมนำมาผลิตเป็นอาหารเสริม นอกจากนี้ยังพบในไข่ ปวยเล้ง ผักกาดหอม บรอกโคลี กีวีฟรุต หญ้าฝรั่นและเก๋ากี่
เมื่อใช้ซีอาแซนทินเป็นวัตถุเจือปนอาหาร จะมีเลขอีคือ E161h
วีลแจ็ค
วีลแจ็ค () เป็นชื่อตัวละครฝ่ายไซเบอร์ทรอน หรือ ออโต้บอทส์ จากการ์ตูนชุดเรื่อง ทรานส์ฟอร์มเมอร์ส
วีลแจ็คในทรานส์ฟอร์มเมอร์สยุคแรก ให้เสียงภาษาอังกฤษโดย คริส แลตต้า (Chris Latta) มีบทบาทเป็นนักวิทยาศาสตร์และนักประดิษฐ์ ลักษณะของร่างกายจะเป็นตัวสีขาว และมีลวดลายสีเขียวและสีแดงอยู่บางส่วนของร่างกาย มีล้อรถติดอยู่ที่วงแขนทั้งสองข้าง มีสัญลักษณ์ฝ่ายออโต้บอทส์อยู่ตรงกลางหน้าอก เมื่อครั้งที่วีลแจ็คได้รับบาดเจ็บก็ได้แร็ตเชต หน่วยแพทย์ของออโต้บอทส์ ช่วยรักษาชีวิตของเขาไว้ วีลแจ็คจึงได้นับถือแร็ตเชตเป็นผู้มีพระคุณของเขาที่ช่วยให้เขากลับมาดำรงชีวิตต่อไปได้
วีลแจ็คในภาคไพร์มมีลักษณะร่างกายไม่แตกต่างจากทรานส์ฟอร์มเมอร์สยุค G1 เท่าไหร่นัก แต่จะมีบทบาทที่ต่างจากยุค G1 เป็นอย่างมาก เพราะในภาคนี้วีลแจ็คจะมีบทบาทด้านการโจมตีข้าศึกระยะประชิดเป็นส่วนใหญ่ และมียานบินประจำตัวหนึ่งลำ มีชื่อว่า แจ็คแฮมเมอร์ (Jackhammer) ในด้านการใช้อาวุธนั้น วีลแจ็คจะถนัดในการใช้ดาบคู่ และระเบิดมือ เขาเป็นทหารในสังกัดของหน่วยเวรคเกอร์ (Wreckers) เป็นเพื่อนสนิทกับบัลค์เฮ้ด หุ่นยนต์จอมบึกที่เคยอยู่หน่วยเดียวกัน ภายหลังวีลแจ็คยังได้ มิโกะ นาคาได มนุษย์เด็กสาวจอมแก่น มาเป็นคู่หูของเขาอีกคน
วีลแจ็คเริ่มปรากฎตัวในฤดูกาลที่ 1 และ 2 ในฐานะตัวละครรับเชิญ และได้กลายเป็นตัวละครหลักในฤดูกาลที่ 3 วีลแจ็คเคยถูกหุ่นยนต์ดีเซปติคอนส์ นามว่า เมคชิพ (Makeship) สวมรอยเป็นวีลแจ็คเพื่อหาตำแหน่งของฐานทัพออโต้บอท แต่วีลแจ็คสามารถซ้อนกลและปราบเมคชิพได้ทันเวลา และเขายังได้เคยร่วมมือกับแร็ตเชตเพื่อฝังไวรัสลงไปในตัวของเลเซอร์บีค มือขวาของซาวด์เวฟอีกด้วย
วีลแจ็คนั้นไม่ถูกชะตากับ อัลตราแม็กนัส เท่าใดนักเนื่องจากเรื่องราวความหลังแต่เก่าก่อนของวีลแจ็คกับแม็กนัส หนำซ้ำการปฏิบัติตัวที่บ้าบิ่นมากเกินไปของวีลแจ็คในแต่ละครั้งนั้นก็ทำให้เกิดความวุ่นวายภายในหน่วยออโต้บอทส์เป็นอย่างมาก และยังทำให้อัลตราแม็กนัสไม่ค่อยพอใจ ส่วนออพติมัส ไพรม์ และ แร็ตเชต ก็ต้องคอยตักเตือนวีลแจ็คอยู่บ่อยครั้งเช่นกัน แต่ถึงกระนั้นวีลแจ็คก็ยังมีอุปนิสัยที่อ่อนโยนเมื่อเวลาที่เขาอยู่กับมิโกะ และยังมีความเคารพต่อออพติมัส ไพรม์ อยู่เสมอ
เสียงพากย์วีลแจ็ค ให้เสียงภาษาไทยโดย ไกวัล วัฒนไกร (ฉบับช่องเอ็มคอตแฟมมิลี่) และให้เสียงภาษาอังกฤษโดย เจมส์ โฮราน (James Horan)
วีลแจ็คในฉบับภาพยนตร์คนแสดงนั้นมีชื่อว่า คิว (Que) มีบทบาทเป็นนักประดิษฐ์ สร้างอาวุธพิเศษขนาดย่อมให้กับเพื่อนร่วมทีมของเขา ภายหลังได้เกิดเหตุการณ์ที่ บัมเบิลบี แร็ดเชต ไซด์สไวป์ และคิวเองนั้นถูก ซาวด์เวฟ บาร์ริเคด และเหล่าดีเซปติคอนส์ตัวอื่น ๆ จับเป็นเชลย คิวถูกบาร์ริเคดและลูกน้องใช้ปืนยิงจนเสียชีวิต แต่ขณะเดียวกัน แซม วิทวิคกี้ ได้ใช้อาวุธประดิษฐ์ของคิว ซึ่งคิวให้แซมไว้ก่อนสิ้นใจ ใช้สังหารสตาร์สครีมได้สำเร็จ
เธอเอาใจฉันไป
"เธอเอาใจฉันไป" เป็นโปรโมชั่นซิงเกิลของวงดนตรีทเวนตีไฟฟ์อาเวอส์ ซึ่งออกวางจำหน่ายก่อนออกอัลบั้ม "Mom & Pop Shop" หนึ่งสัปดาห์ ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้อง-แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์ ออกจำหน่ายในวันที่ 17 สิงหาคม พ.ศ. 2558
เพลง "เธอเอาใจฉันไป" ได้ติดชาร์ตสูงสุดอันดับ 25 ใน 100 ของชาร์ตหมวดเพลง GMM Gmember Chart Top 100 ประจำวันที่ 31 สิงหาคม พ.ศ. 2558 จากเว็บไซต์ Gmember
เอคาร์ต ทอเลอ
เอคาร์ต ทอเลอ ( ; , ชื่อเกิด Ulrich Leonard Tölle เกิดวันที่ 16 กุมภาพันธ์ ค.ศ. 1948) เป็นชาวเยอรมัน อาศัยอยู่ในประเทศแคนาดา รู้จักกันในนามนักประพันธ์หนังสือ "พลังแห่งจิตปัจจุบัน" (The Power of Now ) และ"โลกใหม่ ตื่นรู้สู่จุดหมายแห่งชีวิต" (A New Earth: Awakening to your Life's Purpose) ใน ค.ศ. 2011 วอตคินส์รีวิวบรรจุชื่อเขาในรายชื่อผู้ที่มีอิทธิพลทางจิตวิญญาณที่สุดในโลก ใน ค.ศ. 2008 นักเขียนคนหนึ่งจากหนังสือพิมพ์"นิวยอร์กไทมส์"เรียกทอเลอว่า "นักเขียนที่มีชื่อเสียงด้านจิตวิญญาณที่สุดในสหรัฐอเมริกา"
ทอเลอกล่าวว่าเขารู้สึกหดหู่มาตลอดทั้งชีวิตจนเขาประสบกับ "การแปลงภายใน" เมื่ออายุ 29 ปี จากนั้นเขาใช้เวลาหลายปีเดินทางและว่างงาน "ในสภาวะความสุขสำราญลึกซึ่ง" ก่อนจะเป็นอาจารย์ด้านจิตวิญญาณ จากนั้น เขาย้ายไปที่อเมริกาเหนือ และเป็นที่ที่เขาเริ่มเขียนหนังสือเล่มแรก พลังแห่งจิตปัจจุบัน ตีพิมพ์ใน ค.ศ. 1997 และได้เป็นหนึ่งในหนังสือขายดีของ"นิวยอร์กไทมส์"ใน ค.ศ. 2000
พลังแห่งจิตปัจจุบัน และโลกใหม่ ขายได้ประมาณ 3 ล้านและ 5 ล้านเล่มตามลำดับในอเมริกาเหนือภายใน ค.ศ. 2009 ใน ค.ศ. 2008 นักอ่านประมาณ 35 ล้านคนเข้าร่วมงานสัมมนาสดผ่านเว็บ 10 ครั้งร่วมกับทอเลอและรายการโทรทัศน์ของโอปราห์ วินฟรีย์ ทอเลอไม่นับถือศาสนาใด ๆ แต่เขามีแรงบันดาลใจจากงานเขียนเชิงจิตวิญญาณหลากหลายแขนง เขาอาศัยอยู่ในแวนคูเวอร์ ประเทศแคนาดา ตั้งแต่ ค.ศ. 1995
ออนเดอะโรด
ออนเดอะโรด () เป็นนวนิยายเขียนโดยนักเขียนชาวอเมริกัน แจ็ก เครูแอ็ก เนื้อเรื่องยึดตามการเดินทางของเครูแอ็กและเพื่อนของเขาข้ามอเมริกา หนังสือถูกมองว่าเป็นงานเขียนของชนรุ่นหลังสงคราม ได้แก่ บีตเจเนอเรชัน และกลุ่มวัฒนธรรมแปลกแยก โดยตัวเอกใช้ชีวิตต่อต้านดนตรีแจ๊ส กวีนิพันธ์ และการใช้ยาเสพติด นวนิยายตีพิมพ์ใน ค.ศ. 1957 มีตัวละครสำคัญหลายตัวในการเคลื่อนไหวบีต เช่น วิลเลียม เอส. บาโรส์ (โอลด์บูลลี) และอัลเลน กินส์เบิร์ก (คาร์โล มากส์) ถูกแทนด้วยตัวละครหลายตัวในหนังสือ รวมถึงตัวเครูแอ็กเองที่เป็นผู้บรรยายเรื่อง ซอล พาราไดส์
แจ็ก เครูแอ็ก
แจ็ก เครูแอ็ก ( ชื่อเกิด Jean-Louis Lebris de Kérouac; 12 มีนาคม ค.ศ. 1922 – 21 ตุลาคม ค.ศ. 1969) เป็นนักเขียนนวนิยายและกวีชาวอเมริกัน เขาถูกมองว่าเป็นผู้คัดค้านการบูชารูปเคารพ และผู้บุกเบิกคนกลุ่มบีตเจเนอเรชัน ร่วมกับวิลเลียม เอส. บาโรส์ และอัลเลน กินส์เบิร์ก เครูแอ็กมีวิธีการเขียนร้อยแก้วตามสัญชาตญาณ ด้านใจความในงานเขียนของเขาจะครอบคลุมกับหัวข้อเช่น จิตวิญญาณคาทอลิก ดนตรีแจ๊ส ความสำส่อน พุทธศาสนา ยาเสพติด ความยากจน และการเดินทาง เขาเป็นคนดังใต้ดินและเป็นผู้ริเริ่มการเคลื่อนไหวฮิปปีร่วมกับคนกลุ่มบีตคนอื่น ๆ แม้ว่าเขายังเป็นปฏิปักษ์ต่อลัทธิการเมืองหัวรุนแรงบางกลุ่ม
เขาเสียชีวิตใน ค.ศ. 1969 เมื่ออายุ 47 ปี จากภาวะเลือดออกภายในเนื่องจากการเสพติดแอลกอฮอล์เป็นระยะเวลานาน
เด็กน้อย
"เด็กน้อย" เป็นซิงเกิลของวงดนตรีทเวนตีไฟฟ์อาเวอส์ จากอัลบั้ม Mom & Popshop ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องโดย ปิยวัฒน์ มีเครือ แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์ ออกจำหน่ายในวันที่ 17 สิงหาคม พ.ศ. 2558
เพลงนี้เป็นเพลงรักแง่บวกที่ความหมายดีที่พูดถึงความรักในแต่ละช่วงอายุ ที่จะมีมุมมองต่างๆกัน อย่างตอนเด็กที่เราฝันถึงความรัก ตอนโตที่ได้พบเจอ และตอนแก่ที่จะคอยดูแลกัน
ส่วนมิวสิกวิดีโอ ได้ไปถ่ายทำกันที่หาดแม่พิมพ์ จ.ระยอง ได้ คุณมอร์ วง TEN TO TWELVE มากำกับมิวสิกวิดีโอให้ โดยเนื้อเรื่องเป็นเรื่องของคู่รักคู่หนึ่งที่คบหากันมานาน และถึงวันที่ฝ่ายชายจะขอแฟนสาวแต่งงาน ก็เลยเชิญวง 25 hours และเพื่อนสนิทไป กะไปเซอร์ไพรส์เต็มที่ แถมยังได้โชว์สเต็ปของวง
เพลง "เด็กน้อย" ได้ติดชาร์ตสูงสุดอันดับ 20 ใน 100 ของชาร์ตหมวดเพลง GMM Gmember Chart Top 100 ประจำวันที่ 16 พฤศจิกายน พ.ศ. 2558 จากเว็บไซต์ Gmember
คอเลสติพอล
คอเลสติพอล (, ชื่อการค้า Colestid, Cholestabyl) เป็นยาลดไขมันในเส้นเลือดกลุ่มไบล์แอซิดซีเควสแตรนต์ โดยเฉพาะอย่างยิ่งในผู้ที่มีระดับคอเลสเตอรอลความหนาแน่นต่ำ (low-density lipoprotein cholesterol; LDL-C) อยู่ในระดับสูง โดยถือเป็นยาทางเลือกรองในกรณีที่ใช้วิธีการปรับพฤติกรรมหรือยาอื่นไม่ได้ผล นอกจากนี้คอเลสติพอลยังถูกใช้เพื่อลดปริมาณอุจจาระและความถี่ของการอุจจาระในผู้ที่มีภาวะท้องเสียเรื้อรังอีกด้วย
เช่นเดียวกันกับคอเลสไตรามีน, คอเลสติพอลออกฤทธิ์โดยการจับกับกรดน้ำดีในทางเดินอาหารเพื่อป้องกันไม่ให้กรดน้ำดีเหล่านั้นถูกดูดซึมกลับ ทำให้ปริมาณกรดน้ำดีในร่างกายลดน้อยลง ร่างกายจึงจำเป็นต้องสร้างกรดน้ำดีขึ้นมาชดเชย โดยการดึงเอาคอเลสเตอรอลในกระแสเลือดมาสร้างเป็นกรดน้ำดีที่ตับ ผ่านกระบวนการเพิ่มการแสดงออกของตัวรับแอลดีแอล (LDL receptor) ด้วยกลไกดังที่กล่าวมาดังข้างต้น เป็นผลให้ระดับไขมันในเลือดลดลงได้ในที่สุดระหว่างการใช้คอเลสติพอล ควรมีการติดตามระดับไขมันในกระแสเลือดของผู้ป่วยเป็นระยะ เพื่อที่จะมั่นใจได้ว่าระดับ LDL-C ของผู้ป่วยลดลงถึงระดับเป้าหมาย และยังคงมีค่าน้อยกว่า 100 มิลลิกรัมต่อเดซิลิตรอย่างต่อเนื่อง (หรือน้อยกว่า 70 มิลลิกรัมต่อเดซิลิตรในผู้ที่มีความเสี่ยงต่อการเกิดโรคหลอดเลือดหัวใจสูง)คอเลสติพอลอาจก่อให้เกิดอาการไม่พึงประสงค์ได้ ดังแสดงต่อไปนี้:
อย่างไรก็ดี ทั่วไปแล้วคอเลสติพอลไม่มีผลต่อระดับไตรกลีเซอไรด์ แต่ในผู้ป่วยบางรายอาจมีระดับไตรกลีเซอไรด์ที่เพิ่มสูงขึ้นได้ จึงไม่ควรใช้คอเลสตอพอลเดี่ยวๆในการรักษาผู้ที่มีระดับไตรกลีเซอรไรด์ในกระแสเลือดสูง
คอเลสติพอลสามารถจับกับยาและสารอาหารต่างๆ ภายในทางเดินอาหารได้หลายชนิด และยังมีผลยับยั้งหรือชะลอการดูดซึมยาหรือสารอาหารเหล่านั้นอีกด้วย ยาและสารอาหารต่างๆที่อาจได้รับผลกระทบจากการใช้ร่วมกับคอเลสติพอล เช่น:
ห้ามใช้คอเลสติพอลในผู้ที่มีระดับไตรกลีเซอไรด์ในกระแสเลือดสูง (Hypertriglyceridemia) รวมไปถึงผู้ที่แพ้คอเลสติพอลหรือส่วนประกอบของสารเติมแต่งต่างในผลิตภัณฑ์
คอเลสติพอลเป็นสารประเภทโคพอลิเมอร์ของไดเอทิลีนไตรเอมีน (Diethylenetriamine; DETA) หรือ เตตระเอทิลีนเพนทามีน (Tetraethylenepentamine) และอีพิคลอโรไฮดริน (Epichlorohydrin) ภาพโครงสร้างดังแสดงไว้ด้านล้าง แสดงถึงโครงสร้างของคอเลสติพอลส่วนที่เป็น DETA (สีน้ำเงิน) และส่วนที่เป็นอีพิไฮดริน (สีแดง)
พ.ศ. 2608
พุทธศักราช 2608 ตรงกับปีคริสต์ศักราช 2065 เป็นปีปกติสุรทินที่วันแรกเป็นวันพฤหัสบดีตามปฏิทินเกรกอเรียน
พ.ศ. 2609
พุทธศักราช 2609 ตรงกับปีคริสต์ศักราช 2066 เป็นปีปกติสุรทินที่วันแรกเป็นวันศุกร์ตามปฏิทินเกรกอเรียน
คอนเสิร์ต รวมวง THONGCHAI concert
คอนเสิร์ต รวมวง THONGCHAI concert ตอน สุขใจนักเพราะรักคำเดียว เป็นคอนเสิร์ตของ ธงไชย แมคอินไตย์ จัดขึ้นในปี พ.ศ. 2559 โดยแสดงที่  อิมแพ็ค เมืองทองธานี จำนวน 3 รอบ ระหว่างวันที่ 27 - 28 กุมภาพันธ์ 2559 โดยมีแขกรับเชิญที่ไม่เคยขึ้นเวทีคอนเสิร์ตด้วยกันมาก่อน อาทิ โจอี้ บอย, ใหม่ ดาวิกา, พลอยชมพู, มาตัง, วง 25hours, ต้า และ สอง พาราด็อกซ์ เป็นต้น ซึ่งมีผู้ชมกว่า 3 หมื่นคน และนอกจากเป็นครั้งแรกของคอนเสิร์ตธงไชยที่ทางบริษัทจีเอ็มเอ็ม แกรมมี่ มีการถ่ายทดสดบางช่วงให้ผู้ชมทั่วโลกทางยูทูป และถ่ายทอดสดทั่วไทยทางโทรทัศน์ช่อง GMM25 และ Fan TV และ ดีวีดีคอนเสิร์ตวางจำหน่ายวันที่
28 กรกฎาคม พ.ศ. 2559รอบการแสดงคอนเสิร์ต รวมวง THONGCHAI concert
หมายเหตุ
สำหรับบทเพลงในคอนเสิร์ต
เฉิน หลงไห่
เฉิน หลงไห่ () เป็นนักวอลเลย์บอลชาวจีน เขาได้เข้าแข่งขันในรายการวอลเลย์บอลชายชิงแชมป์โลก 2014ที่ประเทศโปแลนด์ และเป็นผู้ทำหน้าที่ให้แก่สังกัดสโมสรเซี่ยงไฮ้
ยฺเหวียน จื้อ
ยฺเหวียน จื้อ () เป็นนักวอลเลย์บอลชาวจีน ปัจจุบันเขาเล่นตำแหน่งตัวตีด้านนอกให้แก่สโมสรเหลียวหนิง
เขาเป็นส่วนหนึ่งของทีมที่ทำให้ทีมได้รับเหรียญเงินในการแข่งขันเอเชียนเกมส์ 2006
เมื่อปี ค.ศ. 2008 เขาได้เข้าแข่งขันในรายการโอลิมปิกฤดูร้อน 2008 ที่กรุงปักกิ่ง ประเทศจีน
กีฬาเยาวชนแห่งชาติ ครั้งที่ 32
กีฬาเยาวชนแห่งชาติ ครั้งที่ 32 () หรือ สุพรรณบุรีเกมส์ เป็นการจัดการแข่งขันกีฬาเยาวชนแห่งชาติครั้งที่ 32 โดยจังหวัดสุพรรณบุรีเป็นเจ้าภาพในการจัดแข่งขัน มีจังหวัดเข้าร่วมการแข่งขัน 77 จังหวัด และมีชนิดกีฬาที่จะแข่งขัน 41 ชนิดกีฬา จัดขึ้นระหว่างวันที่ 9-19 มีนาคม พ.ศ. 2559
ม้าสีหมอก เป็นม้าในวรรณคดีเรื่องขุนช้าง-ขุนแผน เป็นม้าแสนรู้พาหนะคู่ในขุนแผน คล่องแคล่วว่องไว ลักษณะตัวสีหมอก ตาสีดำ น่าเกรงขาม เป็นม้าที่เกิดจากการผสมพันธุ์ระหว่างม้าเปอร์เชีย กับ ม้าน้ำ แม่ชื่อ อีเหลือง พ่อเป็นม้าน้ำ คลอดจากท้องแม่ เมื่อวันเสาร์ขึ้น 9 ค่ำ หลวงศรีวรขาน ได้รับคำสั่งจากสมเด็จพระพันวษา ให้ไปซื้อม้าที่เมืองมะริด ประเทศอินเดีย สีหมอกซึ่งเป็นลูกม้ารุ่นหนุ่ม ก็ติดตามแม่มาด้วย แต่ความซุกซน ทำให้เที่ยวไล่กัดม้าตัวอื่นๆอยู่เสมอ จึงทำให้คนดูแลม้าไล่ตีเอาเนืองๆ ขุนแผนไปพบเข้าที่เพชรบุรีเห็นสีหมอกมีลักษณะดี ต้องตามตำรา จึงเข้าไปขอซื้อแล้วเสกหญ้าให้กิน ม้าสีหมอกก็ติดตามขุนแผนไปโดยดี
พระบรมราชานุสรณ์ดอนเจดีย์ ประกอบด้วย พระบรมราชานุสรณ์ สมเด็จพระนเรศวรมหาราชทรงพระคชาธารออกศึกและองค์เจดีย์ยุทธหัตถีสมเด็จพระนเรศวรมหาราชทรงสร้างเจดีย์ เพื่อเฉลิมฉลองชัยชนะในสงครามยุทธหัตถี ที่ทรงมีต่อพระมหาอุปราชาแห่งพม่า เมื่อปี พ.ศ. 2135 เป็นเจดีย์ทรงลังกา ทรงกลมใหญ่ สูง66เมตร ฐานกว้าง ด้านละ 36 เมตร ตั้งอยู่ ณ ตำบลดอนเจดีย์ อำเภอดอนเจดีย์ จังหวัดสุพรรณบุรี
พิธีเปิดการแข่งขันกีฬาเยาชนแห่งชาติ ครั้งที่ 32 "สุพรรณบุรีเกมส์" ในวันพุธที่ 9 มีนาคม 2559 ณ สนามกีฬากลาง จังหวัดสุพรรณบุรี
พิธีการและการแสดง จำนวน 7 ชุด ประกอบด้วย 
ชุดที่ 1 "เยาวชนคนดีศรีสุพรรณ" 
ชุดที่ 2 "คืนวันศักดิ์ศรีการกีฬา" 
ชุดที่ 3 "วันเวลาแห่งจินตนาการ" 
ชุดที่ 4 "ธ บันดาล แผ่นดินทอง" 
ชุดที่ 5 "ผองผู้กล้าสู่อนาคต" 
ชุดที่ 6 "เกียรติยศแห่งไฟฝัน" 
ชุดที่ 7 "เรืองอนันต์สุพรรณบุรีเกมส์"
สามารถชมการถ่ายทอดสดได้ทางช่อง "ทีสปอร์ต" ตั้งแต่เวลา 18.15 - 20.00 น., "์NBT" ตั้งแต่เวลา 18.30 - 20.00 น., เว็บไซต์ http://sport.live14.com/suphanburi
พริกขี้หนู (อัลบั้มธงไชย แมคอินไตย์)
พริกขี้หนู เป็นอัลบั้ม ของธงไชย แมคอินไตย์ ออกวางแผงจำหน่ายในปี พ.ศ. 2534 ในสังกัดแกรมมี่ เอนเตอร์เทนเม้นท์ โปรดิวเซอร์โดย สมชาย กฤษณะเศรณี จำนวน 11 เพลง ซึ่งมียอดจำหน่ายเกิน 3 ล้านตลับ และถูกจัดให้เป็นอัลบั้มที่ดีที่สุดของทศวรรษ (ปี 1990 - 1999) เป็นยอดจำหน่ายสูงสุดอีกอัลบั้มของธงไชย โดยสื่อบันเทิงได้ยกให้เป็นปรากฏการณ์ "เบิร์ดฟีเวอร์" อีกครั้งของเขา โดยมีเพลงเด่นอาทิเพลง พริกขี้หนู อย่าต่อรองหัวใจ ขออุ้มหน่อย เป็นต้น ซึ่งเป็นอัลบั้มดังที่ทำออกมาต่อเนื่องจากบูมเมอแรง จากความสำเร็จของอัลบั้มดังกล่าว ทำให้มีการจัดคอนเสิร์ตเปิดอัลบั้มพริกขี้หนู ซึ่งเป็นครั้งแรกที่ย้ายมาจัดที่อินดอร์สเตเดี้ยม หัวหมาก เพื่อรองรับจำนวนผู้ชมที่เพิ่มขึ้นถึง 2 รอบ และต่อเนื่องในปีเดียวกันด้วย คอนเสิร์ตแบบเบิร์ดเบิร์ดโชว์ ครั้งที่ 5 โดยใช้ชื่อตอน ความสุข ความทรงจำ ไม่มีที่สิ้นสุด จำนวน 29 รอบ จำนวนผู้ชม 58,000 คน ซึ่งมีจำนวนรอบสูงสุดเป็นประวัติการณ์ของศูนย์วัฒนธรรมแห่งประเทศไทย และเป็นคอนเสิร์ตทิ้งท้ายก่อนเบิร์ดขอหยุดพักงานในวงการบันเทิงชั่วคราว 2 ปี(นับจากปลายปี 2534- 2536) เช่นเดียวกับอัลบั้มพริกขี้หนูเป็นอัลบั้มทิ้งท้ายในช่วงดังกล่าวก่อนที่จะมีอัลบั้มใหม่ที่ห่างกันถึง 3 ปี สำหรับรายชื่อเพลง
พันกร สิงห์วังชา
พันกร สิงห์วังชา มีชื่อจริงว่า นิติกร ภูวนา เกิดเมื่อวันที่ 21 พฤษภาคม พ.ศ. 2535 ที่ จังหวัดนครราชสีมา
มรดกภาพยนตร์ของชาติ
มรดกภาพยนตร์ของชาติ เป็นโครงการของหอภาพยนตร์ (องค์การมหาชน) เพื่อขึ้นทะเบียนภาพยนตร์ที่มีคุณค่าของชาติและเสี่ยงต่อการสูญเสีย โดยโครงการจะจัดขึ้นทุกปี และจะประกาศรายชื่อภาพยนตร์ปีละครั้ง
หอภาพยนตร์ (องค์การมหาชน) ได้จัดทำโครงการขึ้นทะเบียนมรดกภาพยนตร์ของชาติขึ้นครั้งแรก ในปี พ.ศ. 2554 และประกาศรายชื่อภาพยนตร์ที่ได้รับการขึ้นทะเบียนฯ ทั้ง 25 เรื่อง ในวันที่ 4 ตุลาคม ของปีนั้น ซึ่งได้กำหนดให้เป็นวันอนุรักษ์ภาพยนตร์ไทย โครงการนี้เป็นโครงการต่อเนื่องที่จะจัดขึ้นทุกปี เพื่อขึ้นทะเบียนภาพยนตร์ที่มีคุณค่าของชาติและเสี่ยงต่อการสูญเสีย โดยได้ประกาศขึ้นทะเบียนมรดกภาพยนตร์ของชาติ ครั้งที่ 2 เมื่อวันที่ 4 ตุลาคม พ.ศ. 2555 ที่ผ่านมา มีจำนวนทั้งหมด 25 เรื่อง เช่นเดียวกับครั้งแรก และมีการประกาศรายชื่อภาพยนตร์ต่อมาทุกปี
เบเนดิกต์ แอนเดอร์สัน
เบเนดิกต์ แอนเดอร์สัน (6 สิงหาคม พ.ศ. 2479 — 13 ธันวาคม พ.ศ. 2558) หรือที่นักวิชาการไทยเรียกว่า "ครูเบน" เป็นศาสตราจารย์กิตติคุณแอรอน แอล. ไบเนนคอร์บ (Aaron L. Binenkorb) ด้านการระหว่างประเทศศึกษา การปกครอง และเอเชียศึกษา มหาวิทยาลัยคอร์เนล เป็นที่รู้จักจากผลงานเรื่อง "" (Imagined Communities: Reflections on the Origin and Spread of Nationalism)
เบเนดิกต์เกิดในครอบครัวชาวไอริช ที่เมืองคุนหมิง ประเทศจีน ก่อนที่ครอบครัวจะย้ายไปอาศัยที่รัฐแคลิฟอร์เนีย สหรัฐอเมริกาใน พ.ศ. 2484 เบเนดิกต์จบปริญญาตรีด้านศาสตร์คลาสสิกจากมหาวิทยาลัยเคมบริดจ์ใน พ.ศ. 2500 และได้รับปริญญาเอกจากภาควิชาการปกครอง มหาวิทยาลัยคอร์แนล ภายใต้การควบคุมของจอร์จ แมกทูร์แนน คาฮิน (George McTurnan Kahin) นักรัฐศาสตร์และนักประวัติศาสตร์ผู้เชี่ยวชาญด้านอินโดนีเซียศึกษา
เบเนดิกต์มีความเชี่ยวชาญเป็นพิเศษด้านประวัติศาสตร์เอเชียตะวันออกเฉียงใต้ โดยเฉพาะประเทศอินโดนีเซีย ฟิลิปปินส์ และไทย ผลงานวิเคราะห์สถานการณ์การเมืองของอินโดนีเซียทำให้เขาถูกห้ามเข้าประเทศอินโดนีเซียในยุคเผด็จการซูฮาร์โต นอกจากนี้ เขายังเป็นหนึ่งในนักวิชาการที่มีบทบาทสำคัญในการวิเคราะห์ถึงสาแหรกและการถือกำเนิดของแนวคิดชาตินิยมในพื้นที่ต่างๆ ทั่วโลก
เบเนดิกต์ แอนเดอร์สัน เสียชีวิตที่เมืองบาตู ในจังหวัดชวาตะวันออก ประเทศอินโดนีเซีย เมื่อวันที่ 13 ธันวาคม พ.ศ. 2558
กีฬากรีฑาในกีฬาแห่งชาติ ครั้งที่ 44
กีฬากรีฑาในกีฬาแห่งชาติ ครั้งที่ 44 จัดแข่งขันที่สนามกีฬากลางจังหวัดนครสวรรค์ จังหวัดนครสวรรค์ กำหนดแข่งขันระหว่างวันที่ 16–20 ธันวาคม พ.ศ. 2558 มีการชิงชัยทั้งหมด 48 เหรียญทอง
ส.ค.ส. (อัลบั้มธงไชย แมคอินไตย์)
ส.ค.ส. เป็นอัลบั้ม ของธงไชย แมคอินไตย์ ออกวางแผงจำหน่ายในปี พ.ศ. 2531 ในสังกัดแกรมมี่ เอนเตอร์เทนเม้นท์ โปรดิวเซอร์โดย เรวัต พุทธินันทน์ จำนวน 11 เพลง ซึ่งมีเพลงเด่น เช่น เพลง “จับมือกันไว้” ซึ่งแต่งโดย นิติพงษ์ ห่อนาค ซึ่งต่อมากลายเป็นเพลงหลักที่นำไปประกอบในการแสดงคอนเสิร์ตแบบเบิร์ดเบิร์ดโชว์ หลายครั้งจนถึงปัจจุบัน นอกจากนั้นในอัลบั้มดังกล่าวยังมีเพลงเด่นอื่นๆ เช่น เพลงเสียงกระซิบ นางนวล และ ส.ค.ส. เป็นต้น โดยเพลง "นางนวล" เป็นผลงานดังจากการแต่งเพลงของผู้จัดการส่วนตัว พรพิชิต พัฒนถาบุตร และถูกจัดให้เป็นอัลบั้มขายดีที่สุดตลอดกาลของศิลปินชายแกรมมี่ อันดับ 18 ด้วยยอดจำหน่ายเกิน 9 แสนตลับ และถูกจัดให้เป็นอัลบั้มของศิลปินชายที่เป็นที่สุดแห่งปี จากความสำเร็จของอัลบั้มดังกล่าว ต่อเนื่องด้วยการจัดคอนเสิร์ตแบบเบิร์ดเบิร์ดโชว์ ครั้งที่ 3 ในช่วงต้นปี 2532 โดยมีถึง 14 รอบ จำนวนผู้ชม 28,000 คน สำหรับรายชื่อเพลงในอัลบั้ม ส.ค.ส. ดังนี้
รับขวัญวันใหม่
รับขวัญวันใหม่ เป็นอัลบั้ม ของธงไชย แมคอินไตย์ ออกวางแผงจำหน่ายในปี พ.ศ. 2530 ในสังกัดแกรมมี่ เอนเตอร์เทนเม้นท์ โปรดิวเซอร์โดย เรวัต พุทธินันทน์ จำนวน 10 เพลง ซึ่งเป็นอัลบั้มที่ออกมาใกล้เทศกาลปีใหม่ 2531 เพื่อเป็นของขวัญแทนคำขอบคุณ ต่อเนื่องความสำเร็จของอัลบั้มสบายๆ มีเพลงเด่นคือ เพลงหมั่นคอยดูแลและรักษาดวงใจ และขอบใจจริงๆ เป็นต้น ซึ่งทำให้เบิร์ดมีคอนเสิร์ตใหญ่ถึงสองครั้ง จัดในช่วงต้นปีถัดมา คือ คอนเสิร์ต เกาเหลาธงไชย (ไม่งอก) และคอนเสิร์ต เบิร์ด เปิ๊ด-สะ-ก๊าด สำหรับรายชื่อเพลงในอัลบั้ม รับขวัญวันใหม่ ดังนี้
ฟีนอล์ฟทาลีน
ฟีนอล์ฟทาลีน (; ตัวย่อ: HIn, phph) เป็นสารประกอบที่มีสูตรเคมีคือ CHO นิยมใช้เป็นตัวบ่งชี้ (indicator) ในการไทเทรตกรด-เบส โดยจะไม่มีสีเมื่อทดสอบด้วยสารละลายกรดและมีสีชมพูอมม่วงเมื่อทดสอบด้วยสารละลายเบส นอกจากนี้ยังใช้เป็นยูนิเวอร์แซลอินดิเคเตอร์ ร่วมกับเมทิลเรด บรอมอไทมอลบลูและไทมอลบลู
เมื่ออยู่ในรูปเอเควียส ฟีนอล์ฟทาลีนจะมี 4 รูปแบบดังตาราง:
ฟีนอล์ฟทาลีนเคยใช้เป็นยาระบายอย่างอ่อน แต่ต่อมาเลิกใช้เนื่องจากเป็นสารก่อมะเร็ง ฟีนอล์ฟทาลีนและโซเดียมไฮดรอกไซด์เป็นส่วนผสมหนึ่งในหมึกล่องหน โดยหมึกที่เลือนหายไปเกิดจากการทำปฏิกิริยาระหว่างโซเดียมไฮดรอกไซด์กับคาร์บอนไดออกไซด์ในอากาศ
ฟีนอล์ฟทาลีนสามารถสังเคราะห์ได้จากการควบแน่นของทาลิกแอนไฮไดรด์กับฟีนอลสองตัวภายใต้สภาวะเป็นกรด กระบวนการนี้ค้นพบในปี ค.ศ. 1871 โดยอดอล์ฟ ฟอน ไบเออร์
กระบวนการนี้สามารถเร่งปฏิกิริยาได้โดยการใช้สารผสมซิงค์คลอไรด์และไทโอนิลคลอไรด์
มงกุฎริษยา
มงกุฏริษยา เป็นละครโทรทัศน์ไทย แนวดราม่า นำแสดงโดย รัฐภูมิ ไข่นาค, ณปภัช วัฒนากมลวุฒิ, เวฬุรีย์ ดิษยบุตร, เกวลิน ศรีวรรณา, ชาลี ไตรรัตน์ และนักแสดงชั้นนำอีกมากมาย เริ่มออกอากาศตอนแรกวันที่ 20 พฤศจิกายน พ.ศ. 2558 ทุกวันพฤหัสบดี - ศุกร์ เวลา 08.00 น. , 13.25 น. , 19.45 น. ต่อจากละครเรื่องเจ้าสาวเฉพาะกิจ ทางสถานีโทรทัศน์ช่อง 8 ผลิตโดย บริษัท มั่งมีศรีสุข โปรดักชั่น จำกัด โดยผู้จัด "เป็ด" ธีรภาพ สุขกันตะ บทประพันธ์โดย สร้างสรรค์ สันติมณีรัตน์ / นภัค ไตรเจริญเดช บทโทรทัศน์โดย สร้างสรรค์ สันติมณีรัตน์ กำกับการแสดงโดย ปกรณ์ โรจนานันท์ 
เพลงประกอบละคร
เพลงคนสำคัญอันดับสุดท้าย (Worthless) ศิลปิน มด ณปภัช
ธ ธง (อัลบั้มธงไชย แมคอินไตย์)
ธ ธง เป็นอัลบัมของธงไชย แมคอินไตย์ ออกวางแผงจำหน่ายในปี พ.ศ. 2537 ในสังกัดแกรมมี่ เอนเตอร์เทนเม้นท์ จำนวน 12 เพลง โดยมียอดจำหน่ายเกิน 1 ล้านตลับ เป็นอัลบั้มใหม่ในรอบ 3 ปี นับจากอัลบัมพริกขี้หนูในปี 2534 หลังจากที่เบิร์ดหยุดพักงานในวงการบันเทิง 2 ปี โดยอัลบั้ม ธ ธง มีเพลงเด่นคือ "เธอผู้ไม่แพ้", "เหนื่อยไหม" เป็นต้น จากความสำเร็จของอัลบัมดังกล่าว ทำให้เพลง "เหนื่อยไหม" ได้รางวัลประพันธ์คำร้องยอดเยี่ยมจากงานประกาศผลรางวัลพระพิฆเนศทอง จากความสำเร็จของอัลบัมดังกล่าวทำให้เบิร์ดจะมีคอนเสิร์ตเปิดอัลบั้ม "คอนเสิร์ต ธ ธง กับ เธอ (นั่นแหละ)" จำนวน 2 รอบแล้ว และคอนเสิร์ตแบบเบิร์ดเบิร์ดโชว์ ครั้งที่ 6 โดยใช้ชื่อตอนว่าอยากเห็นท้องฟ้าเป็นอย่างในฝัน จำนวน 16 รอบ จำนวนผู้ชม 32,000 คน รายชื่อเพลงในอัลบั้ม ธ ธง มีดังนี้
การแบ่งมุมออกเป็นสามส่วน
การแบ่งมุมออกเป็นสามส่วน () เป็นปัญหาดั้งเดิมของการสร้างด้วยวงเวียนและสันตรงของนักคณิตศาสตร์ชาวกรีกโบราณ มีใจความอยู่ว่า ให้สร้างมุมที่มีขนาดเป็นหนึ่งในสามของมุมที่กำหนดให้ โดยใช้เพียงแค่สันตรงที่ไม่มีระยะ และวงเวียน โดยปัญหานี้ถูกสรุปออกมาว่า "เป็นไปไม่ได้" โดยปีแยร์ ว็องต์แซ็ล ในปี พ.ศ. 2380 เขาพิสูจน์โดยได้แนวคิดมาจากทฤษฎีกาลัว
เนื่องจากปัญหานี้ถูกนิยามโดยสิ่งพื้นฐาน แต่ซับซ้อนที่จะพิสูจน์ว่ามันสร้างไม่ได้ ปัญหาการแบ่งมุมนี้จึงกลายเป็นหัวข้อหลักในสาขาคณิตศาสตร์เทียม ซึ่งพยายามจะหาวิธีแก้ปัญหาโดยผู้ที่อยู่ในสาขานั้น แต่วิธีแก้ปัญหาที่ได้มานั้น มักจะอยู่นอกกรอบหรือไม่ถูกต้อง
การสร้างด้วยวงเวียนและสันตรง
การสร้างด้วยวงเวียนและสันตรง () หรือ การสร้างด้วยไม้บรรทัดและวงเวียน หรือ การสร้างแบบดั้งเดิม เป็นการสร้างเส้น มุม หรือรูปเรขาคณิตต่างๆ โดยใช้เพียงแค่ไม้บรรทัด (หรือ สันตรง) และวงเวียนเท่านั้น
นักคณิตศาสตร์ชาวกรีกโบราณเป็นผู้ริเริ่มการสร้างโดยวิธีนี้ พวกเขาใช้วิธีนี้ในการสร้างรูปหลายเหลี่ยมต่างๆ แต่บางรูปก็ไม่สามารถสร้างได้ เกาส์แสดงให้เห็นว่า รูปหลายเหลี่ยมบางรูปนั้น สร้างได้โดยใช้วิธีนี้ แต่รูปส่วนใหญ่นั้นไม่สามารถสร้างได้ ปัญหาการสร้างด้วยวงเวียนและสันตรงที่โด่งดังบางปัญหาถูกพิสูจน์ว่าเป็นไปไม่ได้โดย ปีแยร์ ว็องต์แซ็ล โดยใช้ทฤษฎีสนาม
กีฬาวอลเลย์บอลในกีฬาแห่งชาติ ครั้งที่ 44
กีฬาวอลเลย์บอลในกีฬาแห่งชาติ ครั้งที่ 44 จัดแข่งขันที่โรงยิมโรงเรียนสวนกุหลาบจิรประวัติ จังหวัดนครสวรรค์ กำหนดแข่งขันระหว่างวันที่ 11–21 ธันวาคม พ.ศ. 2558
ฮอตไลน์บลิง
"ฮอตไลน์บลิง" () เป็นเพลงของแร็ปเปอร์ชาวแคนาดา เดรก ออกจำหน่ายเป็นซิงเกิลในวันที่ 31 กรกฎาคม ค.ศ. 2015 ผลิตโดยไนน์ทีน85 เพลงทำจากดนตรีเพลง "วายคานต์วีลิฟทูเกเดอร์" ของนักร้องอาร์แอนด์บี ทิมมี โทมัส หลังจากออกจำหน่าย เพลงถูกนำไปเปรียบเทียบกับเพลง "ชาชา" ของแร็ปเปอร์ชาวอเมริกัน D.R.A.M. ซึ่งเดรกมีความสนใจในการรีมิกซ์ นิตยสาร"แร็ปอัป"เรียกเพลงนี้ว่า "คล้ายการนำเพลงของ D.R.A.M. มาร้องใหม่" (quasi-cover) เดรกเล่นเพลงนี้ครั้งแรกร่วมกับเพลง "ชาจด์อัป" และ "ไรต์แฮนด์" ในรายการ "OVO ซาวด์เรดิโอ" ตอนที่ 2 ทางช่องแอปเปิลมิวสิก ในวันที่ 26 กรกฎาคม ค.ศ. 2015 เพลงถูกนำไปร้องใหม่โดยนักร้องหลายคน รวมถึงดิสโคลเชอร์ และแซม สมิธ ในรายการบีบีซีเรดิโอ 1 ไลฟ์เลาจ์ ในสหราชอาณาจักร มิวสิกวิดีโอเป็นการรวมคลิปของเขากำลังเต้นอยู่ในห้องสีขาวและห้องที่มีแสงสีต่าง ๆ
"ฮอตไลน์บลิง" ขึ้นอันดับที่สองบนชาร์ตบิลบอร์ดฮอต 100 เป็นซิงเกิล 10 อันดับแรกของเดรกเพลงแรกในรอบสองปี และขึ้นสูงที่สุดในฐานะนักร้องนำ (ร่วมกับ "เบสต์ไอเอเวอร์แฮด") มิวสิกวิดีโอออกอากาศวันที่ 19 ตุลาคม ค.ศ. 2015 ผ่านทางแอปเปิลมิวสิก และวันที่ 26 ตุลาคม ทางวีโว
กีฬาเพาะกายในกีฬาแห่งชาติ ครั้งที่ 44
กีฬาเพาะกายในกีฬาแห่งชาติ ครั้งที่ 44 จัดแข่งขันที่อุทยานสวรรค์ จังหวัดนครสวรรค์ กำหนดแข่งขันระหว่างวันที่ 15–19 ธันวาคม พ.ศ. 2558
คอเลกซ์แทรน
คอเลกซ์แทรน () (ชื่อการค้า Dexide, Nolipid, Rationale, Pulsar) เป็นยาลดไขมันในกระแสเลือดกลุ่มไบล์แอซิดซีเควสแตรนต์ (bile acid sequestrant) โครงสร้างเป็นสารประกอบอีเทอร์ (ether) ของเดกซ์แทรน (dextran) และไดเอทิลเอทาโนลามีน  (diethylethanolamine)
คอเลกซ์แทรนใช้สำหรับรักษาภาวะไขมันในเลือดสูง โดยเฉพาะผู้ที่มีระดับไขมันชนิดความหนาแน่นต่ำ (Low-density lipoprotein cholesterol; LDL-C) ในกระแสเลือดสูงกว่าปกติ โดยใช้ร่วมกับการควบคุมอาหาร
คอเลกซ์แทรนออกฤทธิ์โดยจับกับกรดน้ำดีในทางเดินอาหาร โดยประจุบวกของพอลิเมอร์ในโมเลกุลของคอเลกซ์แทรนจะจับกับประจุลบบนหมู่คาร์บอกซิลิกของกรดน้ำดี เกิดเป็นสารประกอบเชิงซ้อนที่ไม่มีฤทธิ์ โดยสารประกอบเชิงซ้อนที่เกิดขึ้นนี้จะถูกกำจัดออกมากับอุจจาระในลำดับถัดมา ด้วยกลไกดังกล่าวของคอเลกซ์แทรนทำให้ปริมาณกรดน้ำดีในร่างกายลดลง ส่งผลให้เกิดการกระตุ้นให้ตับสร้างกรดน้ำดีเพิ่มโดยการดึงเอาคอเลสเตอรอลที่มีในกระแสเลือดมาสร้างเป็นกรดน้ำดี เป็นผลให้ระดับคอเลสเตอรอลในกระแสเลือดลดลงได้ในที่สุด
ขนาดของคอเลกซ์แทรนที่แนะนำ คือ 1.0-1.5 กรัม ทุก 12 ชั่วโมง ขนาดยาสูงสุดไม่เกิน 8 กรัมต่อวัน
ห้ามใช้คอเลกซ์แทรนในผู้ป่วยท่อน้ำดีอุดตัน, ผู้ป่วยทางเดินอาหารอุดกั้น, ผู้ที่แพ้ยานี้, และหญิงตั้งครรภ์
คอเลกซ์แทรนมีผลรบกวนการดูดซึมยาอื่นหลายชนิด เช่น เพนนิซิลิน (Penicillin), ดิจ็อกซิน (Digoxin), ไนโตรฟูแรนโตอิน (Nitrofurantoin) และลดประสิทธิภาพของยาต้านการแข็งตัวของเลือดชนิดรับประทาน เช่น วาร์ฟาริน (Warfarin) เป็นต้น ดังนั้น จึงควรรับประทานยาอื่นก่อนคอเลกซ์แทรนอย่างน้อย 1 ชั่วโมง หรือรับประทานหลังคอเลกซ์แทรนอย่างน้อย 4 ชั่วโมง
รายชื่อโรงเรียนในอำเภอสูงเนิน จังหวัดนครราชสีมา
รายชื่อโรงเรียนในอําเภอสูงเนิน จังหวัดนครราชสีมา จาก 11 ตำบล ของอำเภอสูงเนิน มีทั้งหมด 55 โรงเรียน ดังต่อไปนี้
กีฬายกน้ำหนักในกีฬาแห่งชาติครั้งที่ 44
กีฬายกน้ำหนักในกีฬาแห่งชาติ ครั้งที่ 44 จัดแข่งขันที่อาคารเอนกประสงค์ สนามกีฬาจังหวัดนครสวรรค์ จังหวัดนครสวรรค์ กำหนดแข่งขันระหว่างวันที่ 16–20 ธันวาคม พ.ศ. 2558
เจ้าภาพ
กีฬากอล์ฟในกีฬาแห่งชาติครั้งที่ 44
กีฬากอล์ฟในกีฬาแห่งชาติ ครั้งที่ 44 จัดแข่งขันที่สนามกอล์ฟจิรประวัติ จังหวัดนครสวรรค์ กำหนดแข่งขันระหว่างวันที่ 17–20 ธันวาคม พ.ศ. 2558
กีฬากาบัดดีในกีฬาแห่งชาติ ครั้งที่ 44
กีฬากาบัดดีในกีฬาแห่งชาติ ครั้งที่ 44 จัดแข่งขันที่โรงยิมวิทยาลัยอาชีวศึกษานครสวรรค์ จังหวัดนครสวรรค์ กำหนดแข่งขันระหว่างวันที่ 12–18 ธันวาคม พ.ศ. 2558
สตาร์สครีม
สตาร์สครีม () เป็นชื่อตัวละครหุ่นยนต์ฝ่ายดีเซปติคอนส์ หรือ เดสทรอน จากการ์ตูนชุดเรื่อง ทรานส์ฟอร์มเมอร์ส
สตาร์สครีม เป็นรองผู้บังคับการที่ทำหน้าที่รับใช้ เมกะทรอน หัวหน้าฝ่ายดีเซปติคอนส์ แต่เขาไม่มีความจงรักภักดีต่อเมกะทรอนเท่าไหร่นัก โดยเฉพาะเวลาที่เมกะทรอนบาดเจ็บจากการรบ สตาร์สครีมก็มิได้เข้ามาช่วยเหลือเมกะทรอน ผิดกับซาวด์เวฟที่มุ่งหน้าเข้าช่วยเหลือเมกะทรอนทันที ในภาค ทรานส์ฟอร์มเมอร์ส เดอะ มูฟวี่ นั้น มีเหตุการณ์ที่ ยูนิครอน ทำลายดวงดาวบ้านเกิดไซเบอร์ทรอน เมกะทรอนถูกยูนิครอนเข้าควบคุมจิตใจและร่างของเขาจนกลายเป็น กัลวาทรอน และสตาร์สครีมเป็นเหยื่อรายแรกที่ถูกกัลวาทรอนสังหารจนร่างกายสตาร์สครีมนั้นแหลกสลาย โดยสตาร์สครีม ในเสียงพากย์ภาษาอังกฤษให้เสียงโดย Chris Latta
สตาร์สครีมในภาคอะนิแมเต็ดมีลักษณะร่างกายส่วนไหล่และส่วนท้องสีม่วง ส่วนแขนและขามีสีเทา ปีกสองข้างของเขาจะมีสัญลักษณ์ของฝ่ายดีเซปติคอนส์ติดอยู่ มีความสามารถด้านการทำลายหนึ่งในอาวุธประจำกายของฝ่ายออโต้บอทส์ คือ พลังลำแสงแม่เหล็กซึ่งเป็นอาวุธประจำตัวของแร็ตเชต และสามารถบินได้อย่างรวดเร็วอีกด้วย
สตาร์สครีม ในภาคไพร์ม มีลักษณะร่างกายสีเทาเข้ม มีปีกตั้งอยู่ด้านหลังเป็นสี่แฉก มีจรวดสีแดงติดอยู่กับแขนทั้งสองข้าง ครั้งหนึ่งเมะทรอนเคยได้รับบาดเจ็บสาหัสจากเหตุการณ์ที่สะพานข้ามอวกาศระเบิด อาการเป็นตายเท่ากัน สตาร์สครีมจึงถือโอกาสตั้งตนเป็นหัวหน้าหน่วยเสียเอง ต่อมาเมื่อเมกะทรอนฟื้นคืนชีพขึ้นมาได้ด้วย อีเนอร์จอนด้านมืด (Dark Energon) สตาร์สครีมจึงถูกลงโทษ เขารู้สึกอับอายจึงเนรเทศตนเองออกไปอยู่ป่าเพียงลำพัง เมื่อเวลาผ่านไป เหล่าออโต้บอททำการค้นหากุญแจที่จะนำไปสู่การค้นพบอุปกรณ์สำคัญที่สามารถฟื้นฟูดาวไซเบอร์ตรอนได้ สตาร์สครีมจึงใช้กลโกงแย่งชิงมาและนำมาให้เมกะทรอน เหตุนี้เมกะทรอนจึงรับสตาร์สครีมเป็นพวกตามเดิม เมื่อเวลาผ่านไปสงครามครั้งใหญ่ได้อุบัติขึ้นภายในยานบินของดีเซปติคอนส์ เมกะทรอนถูกบัมเบิลบีสังหารจนสิ้นใจ และดาวบ้านเกิดไซเบอร์ตรอนได้รับการฟื้นฟูด้วย โอเมก้าล็อก (Omega Lock) สตาร์สครีมจึงไร้ที่พึ่ง และร่วมหัวจมท้ายอยู่กับ ชอกเวฟ โดยร่วมกันสร้างโคลนนิ่งหุ่นยนต์มังกร ฝ่ายพรีเดคอนส์ อยู่ภายในห้องแล็บเล็กๆ ในดาวไซเบอร์ทรอน แต่เพราะอุปนิสัยส่วนตัวของสตาร์สครีมที่เป็นหุ่นยนต์จอมกะล่อนนี้เอง สตาร์สครีมจึงถูก พรีเดคิง (Predaking) หัวหน้าฝ่าย พรีเดคอนส์ ที่พาลูกน้องของเขามารุมทำร้ายในภายหลัง
เสียงพากย์สตาร์สครีมในภาคไพร์ม ให้เสียงภาษาไทยโดย ไกวัล วัฒนไกร (ฉบับช่องเอ็มคอตแฟมมิลี่) มานพ ศรีจูเป้า (ฉบับทีมพากย์เสียงไทย) และ วิทยา ผาสุข (ฉบับการ์ตูนเน็ตเวิร์ค) และเสียงพากย์ภาษาอังกฤษให้เสียงโดย สตีฟ บลัม (Steve Blum)
สตาร์สครีมได้ปรากฏตัวขึ้นครั้งแรกใน ทรานส์ฟอร์มเมอร์ส มหาวิบัติจักรกลสังหารถล่มจักรวาล โดยสตาร์สครีมมาเพื่อร่วมมือกับเมกะทรอนและเหล่าดีเซปติคอนส์ ตามหาออลสปาร์กในโลกมนุษย์ บทบาทของสตาร์สครีมส่วนใหญ่จะทำหน้าที่ตามไล่ล่า แซม วิทวิคกี้ และมนุษย์ที่เกี่ยวข้อง รวมถึงการรายงานสถานการณ์การศึกสงครามและด้านอื่น ๆ ให้เมกะทรอนทราบอยู่เสมอ ในภาพยนตร์ ทรานส์ฟอร์มเมอร์ส 3 สตาร์สครีมถูกแซม วิทวิคกี้ สังหารด้วยอาวุธประดิษฐ์ของคิว (วีลแจ็ค) ประเภทระเบิดเวลา สตาร์สครีมจึงสิ้นชีพในที่สุด
ดิกอรี่ เคิร์ก
ดิกอรี่ เคิร์ก (Digory Kirke) เป็นตัวละครหลักในนวนิยายชุดตำนานแห่งนาร์เนีย ตอน กำเนิดนาร์เนียโดยซี.เอส. ลิวอิส
ดิกอรี่กับแม่ที่ป่วยต้องมาอาศัยกับลุงและป้าของเขา มีอยู่มาวันนึงดิกอรี่ได้รู้จักกับพอลลี่เด็กสาวซึ่งอยู่ข้างบ้านและได้เป็นเพื่อนกัน ดิกอรี่กับพอลลี่ได้เล่นผจญภัยบ้านผีสิงกัน แต่ทั้ง2ได้หลงเข้ามาในห้องของลุงแอนดรูว์ ทั้ง2ถูกลุงแอนดรูว์ทดลองให้ใส่แหวนสีเขียวกับสีเหลือง ทั้ง2ได้เข้าไปในดินแดนที่ชื่อว่าชาร์น ด้วยความอยากรู้อยากเห็นของดิกอรี่จึงสั่นระฆังที่สลักคำที่เขียนเอาไว้ว่าห้ามสั่นระฆัง ทำให้ราชินีแห่งชาร์นตื่นขึ้นมาจากการถูกสะกด นามว่าจาดิส จาดิสได้หลอกล่อให้ดิกอรี่กับพอลลี่พาเขาไปยังโลกของพวกเขา และก็เป็นผลสำเร็จ ทั้ง2จึงหาทางนำจาดิสที่กำลังก่อความวุ่นวายในกรุงลอนดอนกลับไปยังชาร์น แต่ดิกอรี่กับพอลลี่ได้นำม้า,สารถีรถม้า,ลุงแอนดรูว์มายังนาร์เนียด้วยกันอย่างบังเอิญ ดิกอรี่ได้ขอร้องให้อัสลานซึ่งสร้างนาร์เนียช่วยนำผลไม้วิเศษซึ่งสามารถรักษาโรคของแม่ของเขาให้หายไป อัสลานได้เสกให้ม้าของสารถีรถม้ากลายเป็นม้าบินและตั้งชื่อว่าเฟร็ดจ์ ดิกอรี,พอลลี่และเฟร็ดจ์ได้เดินทางไปเอาแอปเปิ้ลวิเศษ และระหว่างทางได้เจอกับจาดิส จาดิสได้ล่อลวงให้ดิกอรี่นำแอปเปิ้ลไปให้แม่ทันทีเลยแต่ดิกอรี่ต้องรักษาสัญญากับอัสลาน ทั้ง3ได้กลับไปหาอัสลานอัสลานได้นำดิกอรี่,พอลลี่และลุงแอนดรูว์ ดิกอรี่ได้ปอกผลแอปเปิ้ลให้แม่ของเขากินจนหายจากโรคเป็นปลิดทิ้ง เขาได้นำเมล็ดแอปเปิ้ลไปปลูก และได้ช่วยพอลลี่ฝังแหวนสีเข๊ยวกับสีเหลืองทุกอันที่ลุงแอนดรูว์สร้างขึ้นมา ในช่วงที่ดิกอรี่อยู่ในวัยกลางคนเขาได้นำไม้จากต้นแอปเปิ้ลที่ปลูกไว้มาทำเป็นตู้เสื้อผ้า แต่หารู้หรือไม่ว่าเนื้อไม้ของมันมีเวทมนตร์ซ่อยอยู่ จึงทำให้เกิดเรื่องตู้พิศวง
ศาสตราจารย์เคิร์กได้รับ4พี่น้องพีเวนซีมาไว้ในคฤหาสน์ของเขา
DREAM (อัลบั้มธงไชย แมคอินไตย์)
DREAM เป็นอัลบัมของธงไชย แมคอินไตย์ ออกวางแผงจำหน่ายในปี พ.ศ. 2539 ในสังกัดจีเอ็มเอ็ม แกรมมี่ จำนวน 10 เพลง โปรดิวเชอร์โดย อนุวัฒน์ สืบสุวรรณ โดยมีเพลงเด่นคือ "พรุ่งนี้", "สัญญาต้องเป็นสัญญา","อยากรู้" เป็นต้น จากอัลบัมดังกล่าวทำให้เบิร์ดมี คอนเสิร์ต เปิดอัลบั้ม ดรีม ณ MCC HALL เดอะมอลล์บางกะปิ จำนวน 2 รอบ รายชื่อเพลงในอัลบั้ม DREAM มีดังนี้